
DEL  EVANGELIET  MED  FAMILIEN 

Jeg  blev  rørt  af  historien  »Jeg  forkynder 
evangeliet  for  far«  i  februarnummeret  af 
Liahona  2001  (spansk).  Da  jeg  læste  den, 
fik  jeg  tårer  i  øjnene.  Måske  blev  jeg  så  be- 
væget, fordi  forfatterens  far  blev  døbt,  og 
jeg  tænkte  på,  hvad  der  ville  ske,  hvis  mi- 
ne forældre  tog  imod  det,  som  vor  himmel- 
ske Fader  har  beredt  til  os,  og  blev  døbt. 
Min  hustru  og  jeg  beder  om,  at  vore  famili- 
er må  finde  sandhedens  vej. 

Juan  Carbs  Naupari  Aguirre, 
Valencia  1.  Gren, 
Valencia  Distrikt  i  Spanien 

ET  VOKSENDE  VIDNESBYRD 

Da  jeg  blev  døbt,  ville  jeg  så  gerne  have 
et  stærkt  vidnesbyrd  som  de  andre  medlem- 
mer af  Kirken.  Jeg  fastede  og  bad,  indtil  jeg 
modtog  et  lille  vidnesbyrd,  men  jeg  følte 
mig  stadig  trist.  Så  læste  jeg  »Et  voksende 
vidnesbyrd«  af  præsident  James  E.  Faust, 
andenrådgiver  i  Det  Første  Præsidentskab,  i 
januarnummeret  af  Liahona  2001  (spansk). 
Præsident  Faust  sagde,  at  vores  vidnesbyrd 
hele  tiden  udvikles,  og  jeg  ved,  at  det  er 
sandt.  Mit  vidnesbyrd  bliver  stærkere  og 
stærkere  hver  dag.  Jeg  er  taknemlig  og  glad 
for  at  være  sidste  dages  hellig  og  for  at  have 
et  voksende  vidnesbyrd. 

Gilberto  Cordero  Castro, 

Coronado  Gren, 

Toyopdn  Stav  i  San  José  i  Costa  Rica 


LIAHONA  ER  BEHAGELIG  LÆSNING 

Jeg  har  været  dybt  ordblind  fra  fødslen. 
Men  jeg  vil  bare  sige,  at  Liahona  er  så  be- 
hagelig at  læse,  og  jeg  kan  læse  mere  og 
mere  for  hver  gang.  Da  jeg  læste  i  Liahona 
(svensk)  i  dag,  fandt  jeg  svar  på  mange 
spørgsmål,  som  jeg  har  tænkt  over  og  tum- 
let med. 

Erik  Mattsson, 
Orebro  Gren, 
Stockholm  Stav  i  Sverige 


El  conscjo  y  la 
oracion  de  un 
profeta  en  beneficio 
de  la  juventud 


EN  PROFETS  RÅD 

Jeg  var  glad  for  at  modtage  aprilnumme- 
ret 2001  af  Liahona  (spansk).  Jeg  er  taknem- 
lig for  artiklen  »En  profets  råd  og  bøn 
for  ungdommen«  af  præsident  Gordon  B. 
Hinckley.  Nogle  af  mine  venner  har  mange 
ringe  i  deres  ører  og  øjenbryn.  »Men  kan  jeg 
også  gå  med  det?«  spurgte  jeg  min  grens- 
præsident.  Han  svarede  mig  ved  at  vise 
mig  1  Kor  3:16-17  og  præsident  Hinckleys 
artikel. 

Vore  ledere  elsker  os  virkelig.  Deres  ord 
i  Kirkens  tidsskrifter  er  en  stor  hjælp  for  os 
unge.  Jeg  ved,  at  vor  himmelske  Fader  sen- 
der mennesker,  som  hindrer  os  i  at  blive 
vildledt. 

Benny  Jesus  Doria  Mdrtinez, 

Lorica  Gren, 

Monteria  Distrikt  i  Colombia 

Det  mentale  billede  gjor- 
de udslaget.  Lillebrode- 
rens og  familiens  bøn  fik 
den  unge  sidste  dages 
hellige  til  at  se  tingene 
klart  og  fatte  mod,  for 
det  mindede  ham  om,  at 
Gud  lever,  og  at  Himlens 
port  altid  står  åben. 

Det  har  været  ganske  interessant  til  ti- 
der at  tænke  tilbage  på  min  skoletid.  Så 
meget  af  det,  jeg  dengang  lærte,  har 
været  godt  og  til  stor  hjælp  for  mig  i  ti- 
dens løb.  Vaner  og  adfærd  og  meget  an- 
det, som  har  velsignet  min  tilværelse, 
stammer  fra  den  tid. 

Men  til  tider  har  jeg  været  tvunget  til  at  tage  den  tids 
kundskab  op  til  fornyet  overvejelse.  Noget,  som  dengang 
blev  fremsat  meget  dogmatisk,  er  i  dag  næsten  ren  fikti- 
on. Inden  for  medicin,  fysik  og  kemi  har  nogle  af  kriteri- 
erne ændret  sig.  Inden  for  samfundsvidenskab  og  jura  har 
holdningerne  ændret  sig.  Inden  for  litteratur  og  kunst  er 
der  sket  en  ændring  i  standarderne.  Overalt  i  den  akade- 
miske verden  er  der  sket  ændringer  og  tilpasninger  -  men 
Guds  evige  sandheder  ændrer  sig  ikke. 

For  mange  århundreder  siden  sagde  en  af  de  store 
profeter  i  det,  som  vi  kalder  Det  Gamle  Testamente,  det 
skrift,  som  vi  studerer  i  år,  noget,  som  passer  rammende 
på  det,  jeg  lige  har  beskrevet:  »Græsset  tørrer  ind,  blom- 
sterne visner,  men  vor  Guds  ord  forbliver  til  evig  tid« 
(Es  40:8). 

Den  situation  har  fået  mig  til  at  tænke  over  nogle  søj- 
ler af  evig  sandhed,  som  kan  støtte  og  bevare  os  gennem 
vores  liv,  hvis  vi  blot  vil  følge  dem  og  indrette  vores  liv 
efter  deres  standarder.  Jeg  vil  omtale  dem  ganske  kort. 
Hver  af  dem  er  en  prædiken  værd. 

Gud  lever,  og  Himlens  port  står  åben.  Af  alle  de 
storslåede  og  vidunderlige  og  inspirerende  løfter,  som  jeg 
har  læst,  er  Frelserens  ord  dem,  der  giver  mig  størst  trøst: 
»Bed,  så  skal  der  gives  jer;  søg,  så  skal  I  finde;  bank  på,  så 
skal  der  lukkes  op  for  jer«  (Matt  7:7). 

Jeg  mindes  en  beretning  om  en  ung  sidste  dages  hellig 
mand,  der  gjorde  tjeneste  i  militæret.  Han  var  den  ene- 
ste sidste  dages  hellige  på  kasernen,  og  han  blev  hurtigt 
træt  af  de  andres  drillerier.  En  dag,  da  presset  føltes  særlig 
hårdt,  gik  han  med  til  at  tage  ind  til  byen  med  de  andre. 
Men  da  de  nåede  ind  til  byen,  så  han  et  billede  for  sit  in- 
dre blik.  Han  så  køkkenet  derhjemme.  Det  var  spisetid. 
Der  var  hans  familie.  De  knælede  ved  siden  af  stolene 
ved  spisebordet  -  hans  far,  mor,  to  søstre  og  lillebror.  Det 
var  lillebroderen,  som  bad.  Han  bad  vor  himmelske  Fader 
om  at  passe  godt  på  hans  bror,  som  var  indkaldt. 

Det  mentale  billede  gjorde  udslaget.  Den  unge  mand 
trak  sig  tilbage  fra  de  andre.  Lillebroderens  og  familiens 
bøn  fik  den  unge  sidste  dages  hellige  til  at  se  tingene  klart 
og  fatte  mod. 

Brødre  og  søstre,  lad  os  ikke  i  livets  travlhed  glemme 
at  bede  til  Gud.  Gud  lever.  Han  er  nær.  Han  er  vores 
Fader.  Vi  kan  altid  nå  ham.  Han  er  de  evige  sandheders 
ophav,  universets  Herre.  Dørhåndtaget  er  foran  os,  og 
døren  kan  åbnes  ind  til  hans  rigdom.  » . . .  hvis  nogen  af 
jer  står  tilbage  i  visdom,  skal  han  bede  om  at  få  den  af 
Gud«  (Jak  1:5). 

Familien  er  guddommelig. 
Den  blev  indstiftet  af  vor 
himmelske  Fader.  Den 
omfatter  det  helligste  af 
alle  forhold.  Kun  gennem 
denne  organisation  kan 
Herrens  hensigter  opfyldes. 


Livet  er  evigt.  En  juli  aften  for  næsten  70  år  siden,  mens 
jeg  tjente  som  ung  missionær,  stod  jeg  og  så  ud  over  Lake 
Windermere  i  England.  Det  var  Wordsworths  hjemland. 
Mens  mit  blik  gled  fra  søen  op  mod  himlen  på  det  smukke, 
tyste  sted,  dukkede  de  strofer,  som  var  blevet  skrevet  netop 
på  dette  sted  mange  år  tidligere,  op  i  mit  sind: 

Vor  fødsel  er  blot  en  søvn  og  en  glemsel 
Den  sjæl,  vi  fødes  med,  vort  livs  ledestjerne, 
har  sin  oprindelse  andetsteds 
og  kommer  langt  herfra. 

Ikke  ganske  vden  erindring  og  ikke  fuldstændig  nøgne, 
men  gennem  skyer  af  herlighed  kommer  vi 
fra  Gud,  som  er  vort  hjem. 
(William  Words worth,  »Ode  on  Intimations  of 
Immortality«) 

Vi  er  ikke  tilfældige  skabninger  i  et  kaotisk  univers.  Vi 
levede,  før  vi  blev  født.  Vi  var  Guds  sønner  og  døtre,  som 
jublede  af  glæde  (se  Job  38:7).  Vi  kendte  vor  Fader.  Han 
planlagde  vores  fremtid.  Vi  bestod  med  glans  i  den  til- 
værelse og  gik  videre  til  dette  liv.  Erklæringen  er  enkel, 
men  betydningen  er  vidtrækkende.  Livet  er  en  mission, 
ikke  blot  en  flakkende  flamme  mellem  den  tilfældige  an- 
tændelse og  det  vindstød,  der  for  evigt  slukker  den. 

Læs  igen  de  vidunderlige  beretninger  i  Første  Mose- 
bog, Moses'  og  Abrahams  Bog  og  tænk  over  den  stor- 
slåede orden  og  planlægning,  som  gik  forud  for  vores 
ankomst  til  vor  jordiske  prøvestand. 

Mens  vi  er  her,  skal  vi  lære,  arbejde  og  tjene.  Vi  kom- 
mer hertil  med  en  storslået  arv  og  en  guddommelig  bega- 
velse. Hvor  ville  denne  verden  dog  se  anderledes  ud,  hvis 
hvert  eneste  menneske  indså,  at  hans  eller  hendes  hand- 
linger har  evige  konsekvenser.  Hvor  ville  vores  tilværelse 
her  være  langt  mere  tilfredsstillende,  hvis  vi  i  vores 
stræben  efter  kundskab,  i  vores  forhold  til  andre,  i  vores 
forretninger,  i  vores  forlovelser  og  ægteskab  og  i  vores  op- 
dragelse af  vore  børn  erkendte,  at  vi  hver  eneste  dag  for- 
mer det  stof,  som  evigheden  er  gjort  af.  Brødre  og  søstre, 
livet  er  evigt.  Lev  hver  eneste  dag,  som  om  I  skulle  leve 
evigt,  for  det  kan  I  være  vis  på,  at  I  skal. 

Guds  rige  er  her.  Vi  er  borgere  i  det  største  rige  på  jor- 
den -  et  rige,  som  ikke  styres  ved  menneskers  visdom, 
men  ledes  af  Herren  Jesus  Kristus.  Det  er  en  realitet. 
Dets  fremtid  er  sikker.  Det  er  det  rige,  som  profeten  Da- 
niel talte  om  -  en  sten,  der  skulle  rives  ud  af  bjerget  uden 
brug  af  menneskehænder  og  rulle  frem  og  fylde  hele  jor- 
den (se  Dan  2:34-35). 

Intet  dødeligt  menneske  har  skabt  dette  rige.  Det  op- 
stod ved  åbenbaring  fra  sit  guddommelige  overhoved.  Og 

siden  den  spæde  begyndelse  i  det  19.  århundrede  er  det 
rullet  frem,  som  en  snebold,  der  vokser  sig  stadig  større. 

Jeg  holder  meget  de  profetiske  ord  fra  indvielsesbøn- 
nen  til  templet  i  Kirtland,  hvori  profeten  Joseph  Smith 
(1805-1844)  bad  Herren  om,  »at  din  kirke  må  komme  ud 
af  mørkets  ørken  og  stråle  så  skøn  som  månen  og  klar 
som  solen  og  frygtelig  som  en  hær  under  banner  ...  så  din 
herlighed  må  opfylde  jorden«  (L&P  109:73-74). 

Brødre,  I  som  bærer  præstedømmet  i  dette  store  rige. 
Jeg  kender  intet  bedre  sted  at  finde  fællesskab  og  gode 
venner  end  blandt  Kirkens  kvorummer.  Hvor  på  kloden 
findes  der  bedre  venner  end  i  et  kvorum,  hvis  medlem- 
mer er  ordineret  til  at  handle  i  Herrens  navn,  rede  til  at 
hjælpe  hinanden,  og  hvis  ledere  er  indsat  ved  guddom- 
melig myndighed  med  netop  dette  formål  for  øje? 

Brødre,  Kirkens  kvorummer  har  brug  for  jeres  talenter, 
jeres  loyalitet  og  jeres  hengivenhed.  Og  enhver  mand  har 
brug  for  det  fællesskab  og  de  velsignelser,  som  udspringer 
af  kvorumsaktivitet  i  Guds  rige. 

Søstre,  hvor  finder  I  bedre  sam- 
vær end  i  Hjælpeforeningen,  hvis 
motto  er  »Kærligheden  ophører 
aldrig«,  og  hvis  mission  er  at  vel- 
signe de  fattige,  lindre  de  syge  og 
ensommes  lidelser,  skabe  glæde  i 
Kirkens  kvinders  hjerte  og  øge  de- 
res færdigheder  som  husmødre? 

Aktivt  medlemskab  af  denne 
kirke  er  et  anker  i  de  storme,  som 
vi  møder  her  i  livet.  Riget  er  her. 
Klyng  jer  til  dets  sandheder. 

Familien  er  guddommelig.  Jeg  kan  huske,  at  jeg  hørte 
en  mand  fortælle  om,  hvordan  han  var  blevet  aktiv  i  Kir- 
ken igen  efter  mange  år  som  mindre  aktiv.  Ugen  før  hav- 
de han  været  i  templet.  Nu  gav  han  udtryk  for  sin 
taknemlighed  og  sagde:  »>Indtil  døden  jer  skiller<  er  et 


ægteskabsritual,  men  det  er  samtidig  en  skilsmissebevil- 
ling.« Udtalelsen  var  jo  ikke  ny,  men  den  ramte  dem,  der 
hørte  den  og  kendte  til  hans  historie.  Det  er  sandt:  Ver- 
dens vielsesritualer  knytter  folk  sammen  i  ægteskabet, 
men  erklærer  samtidig,  at  de  igen  skal  skilles. 

Og  dog  er  familien  evig.  Den  blev  indstiftet  af  vor 
himmelske  Fader.  Den  omfatter  det  helligste  af  alle  for- 
hold. Kun  gennem  denne  organisation  kan  Herrens  hen- 
sigter opfyldes. 

Heldigvis  har  Herren  givet  sine  børn  mulighed  for  at 
blive  beseglet  i  evige  ægteskaber  i  »en  ny  og  evig  pagt  ... 
en  velsignelse  ...  bestemt,  før  verden  grundlagdes«  (L&P 
132:4-5). 

Når  I  har  opnået  denne  velsignelse,  kan  I  leve  i  for- 
visningen om,  at  døden  ikke  kan  bryde  den  -  at  kun  to 
kræfter  i  denne  verden  kan  svække  og  ødelægge  det 
bånd,  nemlig  synd  og  skødesløshed. 

De  fleste  ægteskaber  resulterer  i  børn,  og  de  fleste 
forældre  stræber  oprigtigt  efter  at  opdrage  retfærdige 


Herren  har  givet  os  en  nag- 
le til  sundhed  og  lykke.  Det 
er  en  søjle  af  evig  visdom. 
Det  er  bedre  at  adlyde  end 
at  komme  med  bortforkla- 
ringer og  ofre. 

efterkommere.  Jeg  er  sikker  på,  at  intet  sikrer  større  succes 
i  forældrerollens  vanskelige  ansvar  end  et  program  for  fa- 
milieliv, som  udspringer  af  evangeliets  lærdomme:  At 
hjemmets  far  kan  iklædes  Guds  præstedømme;  at  det  er 
hans  privilegium  og  forpligtelse  som  ansvarlig  for  vor  him- 
melske Faders  børn  at  give  dem  det,  de  behøver;  at  han 
skal  lede  hjemmet  i  præstedømmets  ånd  »gennem  venlig- 
hed og  overbevisning,  langmodighed,  mildhed,  sagtmodig- 
hed og  uskrømtet  kærlighed«  (L&lP  121:41);  at  hjemmets 
mor  er  Guds  datter,  en  intelligent,  hengiven  og  kærlig  sjæl, 
som  kan  iklædes  Guds  Ånd;  at  det  er  hendes  privilegium 
og  pligt  som  ansvarlig  for  vor  himmelske  Faders  børn  at 
nære  disse  børn  i  deres  daglige  behov;  at  hun  sammen  med 
sin  mand  skal  undervise  disse  »i  læren  om  omvendelse,  tro 
på  Kristus,  den  levende  Guds  Søn,  og  om  dåb  og  den  Hel- 
ligånds gave  gennem  håndspålæggelse  . . .  [og]  at  bede  og 
at  vandre  retskaffent  for  Herren«  (L&P  68:25,  28). 


Glem  jer  selv  i  den 
bedste  sag  i  verden, 
nemlig  Herrens  værk  - 
kvorummernes  og  hjæl- 
peorganisationernes, 
tempeltjenestens, 
velfærdstjenestens  og 
missioneringens  værk. 


L    I    A 


I  et  sådant  hjem  er  forældre  elsket,  ikke  hadet.  De  er 
påskønnet,  ikke  frygtet.  Og  børnene  betragtes  som  ga- 
ver fra  Herren,  som  skal  plejes,  næres,  opmuntres  og 
vejledes. 

Der  kan  til  tider  være  uoverensstemmelser,  der  kan 
være  mindre  skænderier.  Men  hvis  der  er  bøn  og  kærlig- 
hed og  hensyntagen  i  familien,  vil  der  være  en  grundvold 
af  hengivenhed,  som  altid  knytter  familien  sammen,  og 
en  loyalitet,  som  altid  vil  være  en  ledestjerne. 

Lydighed  er  bedre  end  ofre.  I  kender  måske  oprin- 
delsen til  den  udtalelse.  Den  stammer  fra  den  gammelte- 
stamentelige  profet  Samuels  råd  til  Saul:  »...  at  adlyde  er 
bedre  end  offer,  at  lytte  er  bedre  end  vædderes  fedt« 
(1  Sam  15:22).  Jeg  vil  blot  skildre  en  enkelt  anvendelse 
af  denne  storslåede  sandhed  og  sætte  den  i  forbindelse 
med  Herrens  råd  og  løfte  angående  sundhed,  nemlig  vis- 
domsordet  (se  L&JP  89) . 

Jeg  kan  huske  en  rapport  fra  den  amerikanske  læge- 
forening, som  viste,  at  storrygere  dør  syv  år  tidligere,  end 
de  ville  gøre,  hvis  de  ikke  røg.  Syv  års  levetid.  Det  er  lige 
så  længe,  som  mange  mennesker  tilbringer  på  skoler  og 
læreanstalter.  Syv  år  -  det  er  tid  nok  til  at  blive  læge,  ar- 
kitekt, ingeniør  eller  advokat.  Syv  år,  hvor  man  kan  nyde 
daggryet  og  solnedgangen,  bjergene  og  dalene,  søerne  og 
havene,  vore  børns  hengivenhed  og  venskaberne  med  de 
vidunderlige  mennesker,  vi  kender.  Hvilket  statistisk  løf- 
te, som  bekræfter  Herrens  ord  om,  at  dødens  engel  skal 
gå  forbi  dem,  der  vandrer  i  lydighed  og  ikke  slå  dem  ihjel 
(se  vers  21). 

Og  så  er  der  det  andet  løfte  -  at  de  skal  finde  »store 
skatte  af  kundskab,  ja,  endog  skjulte  skatte«  (vers  19). 
Jeg  kommer  til  at  tænke  på  en  oplevelse,  som  en  af  vore 
søndagsskolelærere  engang  fortalte  mig.  En  søndag,  hvor 
de  drøftede  visdomsordet,  var  der  en,  som  spurgte,  hvad 
der  mentes  med  skjulte  skatte  af  kundskab. 

Søndagsskolelæreren  hakkede  og  stammede  og  blev 

Betal  jeres  tiende,  så  I  kan 
være  værdige  til  Herrens 
velsignelser.  Han  har  lovet: 
»Jeg,  Herren,  er  forpligtet, 
når  I  gør,  hvad  jeg  siger.« 

reddet  af  gongongen.  Han  fortalte  klassen,  at  de  skulle 
drøfte  sagen  den  følgende  søndag. 

I  løbet  af  ugen  overvejede  han  spørgsmålet,  men  han 
følte  ikke,  at  han  kunne  finde  på  noget  svar.  Da  ugen 
gik  på  hæld,  spiste  han  frokost  med  en  kollega.  Manden 
fortalte  ham,  at  engang  mens  han  var  ude  at  rejse,  var 
han  kommet  forbi  en  sidste  dages  hellig  kirkebygning. 
Han  besluttede  at  gå  indenfor  for  at  overvære  en  sidste 
dages  hellig  gudstjeneste. 

Manden  sagde,  at  det  var  en  usædvanlig  gudstjeneste. 
En  efter  en  rejste  medlemmerne  af  forsamlingen  sig  og  tal- 
te om  deres  oplevelser,  gav  udtryk  for  deres  taknemlighed 
og  næsten  uden  undtagelse  bar  de  vidnesbyrd  om,  at  de 
vidste,  at  Gud  lever,  at  Jesus  Kristus  er  hans  Søn,  vores  le- 
vende Forløser.  Da  manden  kørte  videre  ud  af  motorvejen 
den  eftermiddag,  sagde  han  til  sig  selv:  Disse  mennesker  har 
sandelig  en  kundskab,  som  er  skjult  for  verden. 

Tænk  lidt  over  den  udtalelse. 

Herren  har  givet  os  nøglen  til  sundhed  og  lykke  -  og 
har  tilmed  givet  os  et  løfte.  Det  er  en  søjle  af  evig  visdom. 
Det  er  bedre  at  adlyde  end  at  komme  med  bortforklarin- 
ger og  ofre. 

Herren  er  forpligtet.  Som  jeg  ser  det,  er  der  tre  øn- 
sker, som  styrer  de  fleste  menneskers  tankegang:  (1)  at 
elske  og  blive  elsket;   (2)  at  have  forstående  og  gode 


venner;  (3)  at  have  fremgang  -  at  opnå  og  nyde  et  vist 
mål  af  velstand. 

Præsident  Stephen  L.  Richards  (1879-1959)  fra  Det 
Første  Præsidentskab  fortalte  mig  engang  om  en  tale  af 
præsident  Joseph  F.  Smith  (1838-1918),  han,  som  blev 
født  under  de  mørke  tider  i  Far  West,  som  mistede  sin  far 
under  de  tragiske  begivenheder  i  Nauvoo,  og  som  på  sin 
egen  krop  havde  mærket  fattigdommen.  Præsident 
Smith  sagde,  så  vidt  jeg  har  forstået  det,  at  Herren  ikke 
ønskede,  at  hans  folk  skulle  leve  i  armod  og  elendighed 
og  utryghed  i  al  evighed,  men  at  Herren  ønskede,  at  de 
på  passende  måde  skulle  nyde  godt  af  jordens  goder. 

Må  jeg  have  lov  at  sige,  at  det  er  min  overbevisning, 
at  intet  menneske,  som  er  medlem  af  denne  Kirke  og  har 
påtaget  sig  de  pagter,  som  det  medlemskab  medfører,  med 
rimelighed  kan  forvente  at  modtage  Herrens  velsignelser, 
medmindre  vedkommende  er  villig  til  at  bære  sin  del  af 
byrderne  i  Herrens  rige. 

Brødre  og  søstre,  gennem  profeten  Malakias  fra  Det 
Gamle  Testamente  har  Herren  sagt: 

»Bring  hele  jeres  tiende  til  forrådskammeret,  så  der 
kan  være  føde  i  mit  hus.  Sæt  mig  på  en  prøve,  om  ikke 
jeg  åbner  himlens  vinduer  for  jer  og  udøser  velsignelse 
uden  mål  over  jer,  siger  Hærskarers  Herre. 

Jeg  skræmmer  æderne,  så  de  ikke  ødelægger  jordens 

afgrøde  for  jer,  og  vinstokken  ikke  slår  fejl  på  marken,  si- 
ger Hærskarers  Herre«  (Mal  3:10-11). 

Betal  jeres  tiende,  så  I  kan  være  værdige  til  Herrens 
velsignelser.  Jeg  kan  ikke  love  jer,  at  I  bliver  velhavende. 
Men  jeg  bærer  jer  mit  vidnesbyrd  om,  at  Herren  altid  gav- 
mildt på  den  ene  eller  den  anden  måde  velsigner  dem,  der 
holder  hans  bud.  Og  jeg  kan  forsikre  jer  om,  at  ingen  in- 
vesteringsekspert, som  I  måtte  opsøge,  kan  love  jer  det, 
som  Herren  har  lovet:  »Jeg,  Herren,  er  forpligtet,  når  I 
gør,  hvad  jeg  siger,  men  når  I  ikke  gør,  hvad  jeg  siger,  har 
I  intet  løfte«  (L&P  82:10).  Herren  ærer  sine  pagter. 

Den,  der  mister  sit  liv,  skal  redde  det.  Da  jeg  rejste 
på  mission  i  1933,  rejste  jeg  gennem  Chicago.  Det  var 
under  depressionen.  Da  vi  kørte  forbi  Chicagos  handels- 
kammer, så  vidt  jeg  husker,  var  der  en  kvinde,  som  spurg- 
te buschaufføren:  »Hvad  er  det  for  en  bygning?«  Han 
svarede:  »Det  er  handelskammeret.  Næsten  hver  dag  er 
der  en  eller  anden,  hvis  aktier  er  styrtdykket,  som  sprin- 
ger ud  fra  et  af  bygningens  vinduer.« 

Måske  overdrev  buschaufføren,  men  der  var  en  del 
mennesker,  som  dengang  sprang  ud  af  vinduet,  fordi  de  så 
deres  formuer  forsvinde.  De  var  så  optaget  af  dem  selv  og 
deres  penge,  og  de  syntes  ikke,  at  der  var  noget  at  leve 
for,  når  deres  penge  var  væk. 

Det  var  Wendell  Phillips,  som  sagde:  »Hvor  kravler  de 
fleste  mennesker  dog  forsigtigt  ned  i  en  navnløs  grav, 
mens  nogle  få  glemmer  sig  selv  og  opnår  udødelighed« 
(citeret  i  John  Wesley  Hill,  Abraham  Lincoln  -  Man  of 
God,  1927,  s.  146). 

Frelserens  udtrykte  det  på  denne  måde:  »Den,  der  har 
reddet  sit  liv,  skal  miste  det,  og  den,  der  har  mistet  sit  liv 
på  grund  af  mig,  skal  redde  det«  (Matt  10:39). 

Mens  jeg  var  ude  at  flyve,  læste  jeg  i  et  tidsskrift  om  det 
moralske  forfald,  som  verden  er  ude  i.  Forfatteren  sagde, 
at  den  væsentligste  årsag  til  det  var  den  holdning,  der 
kommer  til  udtryk  i  spørgsmålet:  »Hvad  får  jeg  ud  af  det?« 


Brødre  og  søstre,  I  bliver  aldrig  lykkelige,  hvis  I  ude- 
lukkende tænker  på  jer  selv.  Glem  jer  selv  i  den  bedste 
sag  i  verden,  nemlig  Herrens  værk  -  kvorummernes  og 
hjælpeorganisationernes,  tempeltjenestens,  velfærdstje- 
nestens  og  missioneringens  værk.  I  velsigner  jer  selv,  når 
I  velsigner  andre. 

Derfor  fremsætter  jeg  nu  disse  sandhedssøjler.  Hver 
enkelt  af  dem  er  en  evig  sandhed,  som  er  blevet  prøvet 
gennem  generationerne  og  er  bekræftet  af  Herrens  ord: 

1 .  Gud  lever,  og  Himlens  port  står  åben. 

2.  Livet  er  evigt. 

3.  Guds  rige  er  her. 

4.  Familien  er  guddommelig. 

5.  Lydighed  er  bedre  end  ofre. 

6.  Herren  er  forpligtet. 

7.  Den,  der  mister  sit  liv,  skal  redde  det. 
Jeg  bærer  vidnesbyrd  om,  at  i  disse  sandheder  findes  en 

fred,  som  overgår  al  forstand,  og  en  uudsigelig  glæde.  □ 

FORSLAG  TIL  SAMTALEEMNER  FOR  HJEMMELÆRERNE 

1.  Gud  lever.  Han  er  vores  Fader,  og  vi  kan  altid  hen- 
vende os  til  ham  i  bøn. 

2.  Vi  er  ikke  tilfældige  skabninger  i  et  kaotisk  univers, 
men  vi  er  Guds  børn.  Vi  kendte  vor  Fader,  og  han  plan- 
lagde vores  fremtid. 

3.  Vi  er  borgere  i  det  mest  storslåede  rige  på  jorden, 
nemlig  Guds  rige.  Aktivt  medlemskab  af  Kirken  er  en 
styrke  i  svære  tider. 

4.  Familien  blev  indstiftet  af  vor  himmelske  Fader. 
Kun  gennem  familien  kan  Herrens  hensigter  opfyldes. 

5.  Det  er  bedre  at  adlyde  end  at  komme  med  bortfor- 
klaringer og  ofre. 

6.  Herren  belønner  gavmildt  -  på  den  ene  eller  den 
anden  måde  -  dem,  der  holder  hans  bud. 

7.  Vi  bliver  velsignet,  når  vi  glemmer  vore  egne  selvi- 
ske interesser  og  udfører  Herrens  værk. 

OPNÅ  VELSIGNELSER 


Ældste  Angel  Abrea 

De  Halvfjerds 


Der  fortælles  en  historie  om  en  rejsen- 
de, der  spurgte  en  bondemand,  der  sad 
på  dørtrinet  til  sin  beskedne  hytte: 
»Hvordan  bliver  bomuldshøsten  i  år?« 
Bondemanden  svarede:  »Der  bliver 
ingen.  Jeg  gjorde  mig  ikke  den  ulejlig- 
hed at  så  noget,  for  jeg  var  bange  for,  at  der  var  snude- 
biller i  frøene.« 

Da  den  rejsende  hørte  dette  spurgte  han  videre:  »Nå 
ja,  men  så  får  du  dig  vel  en  god  majshøst?« 

»Det  er  det  samme,«  lød  svaret.  »Jeg  var  bange  for,  at 
vi  ikke  fik  nok  regn,  så  kærnerne  kunne  udvikles.« 

Den  rejsende  fortsatte:  »Men  du  kan  vel  i  det  mindste 
høste  nogle  kartofler! « 

»Niks.  Ikke  spor.  Jeg  har  ikke  lagt  nogen,  for  jeg  var 
bange  for  insekter« 

Noget  frustreret  og  en  smule  utålmodigt  spurgte  den 
rejsende  til  sidst:  »Men  hvad  har  du  i  det  hele  taget  sået?« 

MAJ 


»Ingenting,  min  gode  mand,«  lød  svaret.  »Jeg  vil  hel- 
lere være  sikker  end  ærgre  mig.« 

I  vore  dage  er  der  mange  mennesker,  der  er  ligesom 
bondemanden  i  historien.  De  hører  evangeliet,  men  er 
bange  for  at  finde  ud  af,  om  det  virkelig  er  sandt  ved  at 
plante  det  i  deres  hjerte  og  efterleve  det. 

Vi  kan  enten  lytte  til  og  følge  profeternes  og  skriftens 
ord,  eller  være  tilskuere,  som  er  bange  for  virkelig  at  ef- 
terleve disse  principper. 

En  vished  om,  at  evangeliet  er  sandt,  udspringer  af  at 
være  »ordets  gørere,  ikke  blot  dets  hørere«  (Jak  1:22). 
Det  kommer  af  at  bestræbe  sig  på  at  »leve  af  hvert  ord, 
som  udgår  af  Guds  mund«  (L&P  84:44).  Guds  børn  kan 
ikke  være  sikre  på  at  modtage  den  Allerhøjestes  velsig- 
nelser uden  at  udføre  værdige  gerninger.  Herrens  velsig- 
nelser er  frugten  af  lydighed  mod  de  love,  ifølge  hvilke  de 
er  forjættede.  □ 

Fra  en  tale  ved  aprilkonferencen  1 988, 


2   0  0   2 


Ældste  L.  Tom  Perry 

De  Tolv  Apostles  Kvorum 

Det  kommer  ikke  som  en  overraskelse 
for  Kirkens  medlemmer,  at  generalau- 
toriteterne tilbringer  en  hel  del  tid  om 
bord  på  flyvemaskiner.  Kirken  er  nu 

verdensomspændende.  S  tavsbygninger  er  dukket  op  i 

landskabet  i  mange  lande. 

Engang  da  jeg  var  ude  at  rejse,  talte  jeg  med  en  pilot 

om,  hvad  der  kunne  ske,  hvis  han  afveg  fra  sin  kurs.  Hans 

svar  forbløffede  mig. 


til  kursen  på  grund  af  den  øvrige  flytrafik,  dårlige  vejrfor- 
hold, nedsat  sigtbarhed  og  andre  hindringer.  Den  fastlag- 
te kurs  kunne  da  være  så  langt  væk,  at  det  kunne  blive 
næsten  umuligt  at  nå  frem  til  det  fastsatte  mål.  Min  sam- 
tale med  piloten  beroligede  mig  ikke,  men  den  fik  mig  til 
at  tænke  på,  hvordan  en  fastlagt  flyvekurs  minder  om 
den  kurs,  vi  vælger  i  livet. 

Her  i  dette  liv  er  vi  ude  på  et  storslået  eventyr.  Vi  må 
fastlægge  vores  egen  kurs  og  følge  den  for  at  nå  frem  til 
det  ønskede  mål.  Med  den  forståelse  af  evangeliet,  som  vi 
har,  burde  det  være  let  at  fastsætte  vores  endelige  mål, 


Han  sagde,  at  for  hver  grads  afvigelse  fra  den  planlag- 
te kurs,  ville  man,  for  hver  100  km  man  fløj,  flyve  cirka 
to  kilometer  forbi  målet.  Det  vil  sige,  at  man  på  en  flyve- 
tur fra  Salt  Lake  City  til  Denver,  ville  lande  i  Denvers 
centrum  i  stedet  for  ude  i  lufthavnen.  På  en  flyvetur  fra 
Salt  Lake  til  Chicago  ville  man  flyve  forbi  lufthavnen  og 
lande  i  Lake  Michigan.  På  en  tur  fra  Salt  Lake  City  til 
New  York  ville  man  ikke  lande  i  Kennedy  Airport,  men  i 
Hudson  River.  På  en  tur  til  London  ville  man  end  ikke  nå 
til  England,  men  lande  et  sted  i  Frankrig. 

En  afvigelse  på  flere  grader  fra  den  fastlagte  kurs  fører 
dig  et  helt  andet  sted  hen.  Piloten  forklarede,  at  jo  hurti- 
gere man  opdager  fejlen,  desto  hurtigere  kan  man  vende 
tilbage  til  kursen.  Hvis  man  venter  for  længe  med  at  ret- 
te op  på  fejlen,  kan  det  blive  vanskeligt  at  vende  tilbage 

L  I  A 


for  Frelseren  har  vist  vejen  for  os.  I  sin  bjergprædiken 
sagde  Frelseren: 

»Gå  ind  ad  den  snævre  port;  for  vid  er  den  port,  og 
bred  er  den  vej,  der  fører  til  fortabelsen,  og  der  er  mange, 
der  går  ind  ad  den. 

Hvor  snæver  er  ikke  den  port,  og  hvor  trang  er  ikke 
den  vej,  der  fører  til  livet,  og  der  er  få,  som  finder  den!« 

(Matt  7:13-14). 

Gentagne  gange  fortæller  skrifterne  os,  at  der  kun  er 
én  kurs  mod  evigt  liv.  Ved  den  sidste  nadver  tog  Frelse- 
ren en  gribende  afsked  med  sine  apostle  og  fortalte  dem: 

»I  min  faders  hus  er  der  mange  boliger;  hvis  ikke,  vil- 
le jeg  så  have  sagt,  at  jeg  går  bort  for  at  gøre  en  plads  re- 
de til  jer? 

Og  når  jeg  er  gået  bort  og  har  gjort  en  plads  rede  for 

jer,  kommer  jeg  igen  og  tager  jer  til  mig,  for  at  også  I  skal 
være,  hvor  jeg  er«  (Joh  14:2-3). 

Apostlen  Thomas  sagde  så:  »Herre,  vi  ved  ikke,  hvor 
du  går  hen,  hvordan  skal  vi  så  kende  vejen?«  (vers  5). 

Frelserens  svar  var  enkelt  og  klart:  »Jeg  er  vejen  og 
sandheden  og  livet;  ingen  kommer  til  Faderen  uden  ved 
mig«  (vers  6). 

Hvor  er  vi  dog  heldige,  at  vi  kender  Herrens  plan  for 
os.  Han  har  markeret  den  sti,  som  fører  tilbage  til  hans 
nærhed.  Hvis  stien  er  så  tydeligt  markeret,  hvordan  kan 
det  så  være,  at  så  mange  viger  bort  fra  den  og  ikke  retter 


op  på  deres  kurs,  så  de  i  stedet  gør  det  umuligt  at  nå  frem 
til  det  ønskede  mål? 

Vejen  til  ophøjelse  og  liv  hos  vor  himmelske  Fader 
er  fuld  af  forskellige  farer.  Der  er  trængsler  -  nogle 
korte  og  andre  længerevarende.  Fristelser  ligger  på  lur 
ved  alle  sving,  forgreninger  og  korsveje.  Hvorvidt  vi  gi- 
ver efter  for  fristelserne  eller  ej  og  viger  bort  fra  vores 
kurs  afgøres  af,  hvor  fast  besluttet  vi  er  på  at  nå  vores 
mål. 

Mormons  Bog  fortæller  os  om  Lehis  syn  angående 
livets  træ.  Ved  at  holde  fast  i  en  jernstang  kunne  folk 

Evangelisk  kundskab  fører  os 
til  en  lykke,  som  kun  opnås 
ved  at  tjene  og  hjælpe  andre. 


nå  frem  til  træet  og  smage  på  frugten,  som  var  sød  og 
mere  ønskværdig  end  nogen  anden  frugt.  Lehi  sagde 

o 

sa: 

»Og  jeg  så  mig  også  omkring  og  opdagede  på  den  an- 
den side  af  floden  en  stor  og  rummelig  bygning,  og  den 
stod  ligesom  i  luften,  højt  over  jorden. 

Og  den  var  fyldt  med  folk,  både  gamle  og  unge,  både 
mænd  og  kvinder,  og  deres  påklædning  var  meget  fin,  og 
de  stod  og  spottede  og  pegede  fingre  ad  dem,  der  var 
kommet  og  som  havde  nydt  af  frugten. 

Og  efter  at  de  havde  smagt  frugten,  skammede  de  sig 
for  dem,  som  hånede  dem,  og  de  gik  på  forbudne  stier  og 
gik  tabt«  (INephi  8:26-28). 

Hvis  vi  gør  os  håb  om  at  nå  frem  til  det  mål,  som  vi 
har  sat  for  vores  jordiske  liv,  skal  vi  lære  at  ignorere 
såkaldte  venners  drillerier  og  latterliggørelse.  Vi  må  ven- 
de det  døve  øre  til  forslag  om  at  følge  en  lettere  og  mere 
behagelig  rute,  som  udstikkes  af  dem,  der  hævder  at  vide 
mere  end  Herrens  apostle  og  profeter. 

Som  Nephi  sagde:  »Derfor  formanede  jeg,  Nephi, 
dem  til  at  give  agt  på  Herrens  ord,  ja,  jeg  formanede  dem 
med  hele  min  sjæls  styrke  og  med  al  den  evne,  jeg  var  i 


besiddelse  af,  til  at  give  agt  på  Guds  ord  og  i  alle  ting  hu- 
ske at  holde  hans  bud«  (1  Nephi  15:25). 

Et  vejskilt  på  kursen  mod  evigt  liv  står  over  indgangen 
til  Brigham  Young  University:  »Træd  ind  for  at  lære.  Gå 
ud  for  at  tjene.«  For  at  holde  os  på  kursen  må  vi  første 
lære  alt,  hvad  vi  kan  om  den  lige  og  snævre  sti,  som  vi 
skal  følge.  Herren  har  altid  åbenbaret  sin  plan  for  sine 
børns  liv  til  sine  profeter.  Præsident  Spencer  W.  Kimball 
(1895-1985),  Kirkens  tolvte  præsident,  gav  os  dette  råd: 

»Jeg  er  taknemlig  for,  at  I  og  vi  alle  har  Jesu  Kristi 
evangelium  som  en  rettesnor,  så  vi  har  en  referenceram- 
me, som  vi  kan  sætte  alle  de  oplevelser  og  begivenheder, 
vi  kommer  ud  for,  ind  i.  Det  står  klart  ud  fra  skrifterne,  at 
vi  i  denne  del  af  vores  uddeling  ikke  kan  loves  af  vore  po- 
litiske ledere,  at  vi  får  >fred  i  vor  tid<,  men  vi  har,  som 
medlemmer  af  Kirken,  fået  de  midler,  hvorved  vi  kan  ha- 
ve personlig  fred  og  opleve  en  indre  ro  i  sjælen  -  selv  når 
der  ikke  hersker  fred  omkring  os! 

I  er  måske  allerede  vant  til,  at  vi,  der  er  kommet  lidt 
længere  frem  på  livets  sti,  fortæller  jer,  hvor  vigtigt  det  er 
at  holde  sig  på  >den  lige  og  snævre <  sti.  Ofte  siger  vi  det 
samme  igen  og  igen,  men  hvis  I  tænker  over,  hvorfor  vi 


Der  er  kun  én  vej  fil  evigt  liv.  Frelseren 
sagde  til  sine  apostle;  »Jeg  er  vejen  og 
sandheden  og  livet;  ingen  kommer  ti 
Faderen  uden  ved  mig.« 

gør  det,  vil  I  hurtigt  opdage,  at  skrænterne  langs  den 
snævre  sti  ikke  ændrer  sig  eller  bliver  mindre  farlige.  Sti- 
en bliver  ved  med  at  være  stejl«  (President  Kimball  Speaks 
Out,  1981,  s.  89). 

Uden  at  finde  frem  til  livets  sande  mening  drager 
mange  unge  forhastede  konklusioner  og  kaster  sig  ufor- 
beredte ud  på  livets  rejse.  De  følger  trafikken  uden  et 
kort,  og  ikke  overraskende  er  det  eneste,  som  de  oplever 
på  vejen,  skuffelser.  Hvad  skal  vi  lære,  før  vi  drager  ud  for 
at  tjene? 

LÆR  FØRST  HANS  VEJE  AT  KENDE 

Skriften  fortæller  os,  at  det  er  umuligt  for  et  menne- 
ske at  blive  frelst  i  uvidenhed  (se  L&P  131:6).  Dette 
princip  bliver  ofte  misforstået.  Ældste  John  A.  Widtsoe 
(1872-1952)  fra  De  Tolv  Apostles  Kvorum  skrev:  »Der 


findes  selvfølgelig  mange  forskellige  former  for  kundskab. 
Nogle  af  mindre,  andre  af  større  betydning.  Da  Joseph 
Smith  sagde,  at  et  menneske  ikke  kan  frelses  i  uvidenhed, 
mente  han  naturligvis  uvidenhed  om  de  love,  som  fører 
til  frelse.  En  sådan  kundskab  har  den  største  værdi.  Det 
er  den,  man  først  bør  stræbe  efter.  Så  kan  andre  former 
for  kundskab  føjes  til  for  at  underbygge  og  styrke  den  me- 
re direkte  viden  om  åndelige  love.  For  eksempel  er  det 
Kirkens  pligt  at  prædike  evangeliet  for  hele  verden.  Men 
det  kræver  hjælp  fra  jernbaner,  dampskibe,  trykkerier  og 

meget  andet  af  det,  som  vores  civilisation  består  af.  En 
kundskab  om  evangeliet  er  missionærens  første  behov,  men 
de  andre  behov,  som  dog  er  af  mindre  betydning,  hjælper 
ham  til  bedre  at  kunne  udføre  sit  guddommelige  ansvar  for 
at  prædike  evangeliet  til  alle  mennesker«  (Evidences  and 
Reconciliations,  red.  G.  Homer  Durham,  1987,  s.  224). 

Selvfølgelig  er  der  i  dag  mennesker,  som  er  nødt  til  at 
tilegne  sig  viden  om  computere,  satellitkommunikation 
og  så  videre,  men  ældste  Widtsoes  argument  holder  sta- 
dig. Det,  han  sagde  var,  at  der  skal  herske  en  orden  i  vo- 
res indlæring,  nemlig  den  samme  orden,  som  påpeges  i 
Herrens  formaning:  »Men  søg  først  Guds  rige  og  hans 
retfærdighed,  så  skal  alt  andet  gives  jer  i  tilgift«  (Matt 
6:33).  Vi  bør  først  lære  om  det  hellige,  som  skaber  en 
sammenhæng  for  og  behov  for  den  verdslige  viden.  Hvis 
vi  ønsker  at  vende  tilbage  til  vor  himmelske  Fader,  bør 
vores  første  prioritet  være  at  lære  om  hans  veje  og  hans 
plan. 

Verden  prøver  at  narre  os  til  at  tro,  at  der  ikke  er  tid 
til  at  søge  både  åndelig  og  verdslig  kundskab.  Jeg  advarer 
os  mod  at  lade  os  narre  af  menneskers  filosofier.  Vores 
indlæring  af  åndelige  emner  vil  lette,  ja,  faktisk  fremme, 


vores  verdslige  indlæring.  Præsident  John  Taylor  (1808- 
1887),  Kirkens  tredje  præsident,  fremsatte  »De  verdslige 
hypotesers  begrænsning«,  som  lyder:  »Mennesket  kan 
ved  filosofi  og  anvendelse  af  sin  naturlige  forstand  opnå 
en  vis  forståelse  af  naturlovene.  Men  en  forståelse  af  Gud 
kræver  himmelsk  visdom  og  intelligens.  Jordisk  og  him- 
melsk filosofi  er  to  vidt  forskellige  ting,  og  det  vil  være 
tåbeligt  af  mennesker  at  bygge  deres  argumenter  på  jor- 
disk filosofi,  når  de  søger  at  afdække  Guds  riges  hemme- 
ligheder« (The  Gospel  Kingdom,  udvalgt  af  G.  Homer 
Durham,  1987,  s.  73). 

Hvis  vi  skaber  et  åndeligt  fundament  for  vores  verds- 
lige uddannelse,  vil  vi  ikke  blot  forstå  naturlovene  bedre, 
men  vi  kan  også  opnå  en  forståelse,  som  vi  ikke  troede 
mulig,  om  kunst,  sprog,  teknologi,  medicin,  jura  og  men- 
neskelig adfærd.  Vi  kan  se  verden  omkring  os  og  forstå 
den  med  Guds  øjne. 

Historien  om  kong  Salomo  viser  os,  at  vi  kan  bede 
Herren  om  større  forståelse.  Mens  Salomo  var  i  Gibeon, 
viste  Herren  sig  for  ham  i  en  drøm  og  sagde:  »Sig,  hvad  jeg 
skal  give  dig«  (1  Kong  3:5).  Salomo,  der  følte  sig  over- 
vældet og  uforberedt  på  sit  nye  ansvar  som  konge,  sagde 

Vi  bør  først  lære  om  det  hellige  først,  som  skaber 
en  sammenhæng  for  og  behov  for  den  verdslige 

viden.  Hvis  vi  ønsker  af  vende  tilbage  til  vor 
himmelske  Fader,  bør  vores  første  prioritet 
være  at  lære  om  hans  veje  og  hans  plan. 

til  Herren:  »Nu  har  du,  Herre  min  Gud,  gjort  din  tjener 
til  konge  efter  min  far  David,  skønt  jeg  er  ganske  ung  og 
uerfaren«  (vers  7).  Derfor  bad  han  Herren  om  »et  lydhørt 
hjerte,  så  jeg  kan  . . .  skelne  mellem  godt  og  ondt«  (vers  9). 
Herren  var  tilfreds  med  Salomos  ønske.  Han  sagde: 

»Fordi  du  bad  om  dette,  og  ikke  et  langt  liv,  ikke  om 
rigdom,  ikke  om  dine  fjenders  død,  men  om  evne  til  at 
høre,  hvad  der  er  ret, 

så  vil  jeg  gøre,  som  du  bad.  Nu  giver  jeg  dig  så  stor  vis- 
dom og  forstand  i  hjertet,  at  der  aldrig  tidligere  har  været 
og  ikke  siden  skal  komme  nogen  som  dig«  (versene  11-12). 

Vi  må  ikke  undervurdere  Herrens  magt  og  hans  villig- 
hed til  at  velsigne  os,  hvis  vi  beder  med  et  oprigtigt  hjerte 
og  fast  forsæt.  Han  har  instruktioner  og  uddannelsesteori- 
er,  som  verdens  uddannelsespsykologer  end  ikke  gør  sig  fo- 
restilling om. 


Selv  om  det  jordiske  liv  giver  os  relativt  kort  tid  til  at 
lære  om  Gud  og  hans  hensigter,  så  har  vi  evighederne  til  at 
lære  om  universet  og  alt  det,  der  findes  i  det,  og  til  at  tileg- 
ne os  verdslig  kundskab.  Præsident  Kimball  fortalte  os,  at 
en  af  velsignelserne  ved  ophøjelse  er  uendelig  tid  til  at  lære 
om  verdslige  emner.  Han  sagde:  »Efter  døden  fortsætter  vi 
med  at  lære.  Ophøjelse  betyder  guddommelighed  og  skaber- 
værdighed. >Som  mennesket  nu  er,  har  Gud  været.  Som 


Gud  nu  er,  kan  mennesket  blive  <  (Eliza  R.  Snow  Smith, 
Biography  ofLorenzo  Snow,  Salt  Lake  City,  1884,  s.  46).  Det 
ligger  ude  i  fremtiden.  Det  er  jo  indlysende,  at  inden  man 
kan  tage  de  eksisterende  materialer  og  forme  dem  til  en 
verden  som  vores  egen,  skal  man  være  ekspert  i  geologi, 
zoologi,  fysiologi,  psykologi  og  alt  andet.  Det  er  også  indly- 
sende, at  intet  menneske  i  løbet  af  sit  korte  jordiske  liv  kan 
tilegne  sig  al  den  viden  og  mestre  alle  disse  videnskaber, 
men  han  kan  begynde  på  det,  og  med  et  grundlag  af  et 
åndeligt  liv,  selvbeherskelse  og  overblik  og  med  den  myn- 
dighed og  magt,  som  opnås  gennem  Kristi  evangelium,  er 
vedkommende  i  stand  til  at  påbegynde  dette  næsten  uen- 
delige studium  af  det  verdslige«  (The  Teachings  of Spencer  W 
Kimball,  red.  Edward  L.  Kimball,  1982,  s.  53). 

Så  lad  os  ikke  gøre  os  bekymringer  om  den  tid,  det  ta- 
ger at  lære  at  forstå  åndelige  anliggender.  Den  tid  er  godt 
brugt.  Den  skaber  et  grundlag  for  verdslig  viden.  Ja,  Her- 
ren vil  velsigne  os,  hvis  vi  stoler  på  ham  og  først  og  frem- 
mest lærer  hans  evige  plan  at  kende.  Vi  taler  her  om 
større,  ikke  mere  begrænsede  muligheder,  hvis  vi  sætter 
det  vigtigste  først. 

Præsident  Kimball  har  videre  sagt: 


»Dette  jordiske  liv  er  tiden,  hvor  vi  bør  forberede  os 
på  at  møde  Gud,  hvilket  er  vores  vigtigste  ansvar.  Nu, 
hvor  vi  har  modtaget  vore  legemer,  som  bliver  den  evige 
bolig  for  vores  ånd  i  evigheden,  skal  vi  uddanne  vores  le- 
geme, sind  og  ånd.  Det  vigtigste  er  derfor,  at  vi  anvender 
dette  liv  på  at  fuldkommengøre  os  selv,  at  tøjle  kødet,  at 
underkaste  legemet  ånden,  at  overvinde  alle  svagheder, 
at  styre  os  selv,  så  vi  kan  lede  andre  og  udføre  alle  nød- 
vendige ordinancer  . . . 

. . .  Når  vi  har  vore  fødder  solidt  anbragt  på  stien  til  evigt 
liv,  kan  vi  samle  os  mere  kundskab  om  verdslige  emner  . . . 

...  En  veluddannet  forsker,  som  også  er  et  fuldkom- 
mengjort menneske,  kan  skabe  en  verden  og  dens  beboe- 
re, men  et  umoralsk,  uomvendt  og  ikketroende  menneske 
vil  aldrig  blive  skaber,  end  ikke  i  evigheden. 

Skønt  verdslig  kundskab  er  vigtig,  kan  den  aldrig  frel- 
se en  sjæl  eller  åbne  porten  til  det  celestiale  rige  eller  ska- 
be en  verden  eller  gøre  et  menneske  til  gud,  men  den  kan 
være  uhyre  gavnlig  for  det  menneske,  som  ved  at  sætte 
det  vigtigste  først  har  fundet  vejen  til  evigt  liv,  og  som  nu 
kan  benytte  al  kundskab  som  sit  redskab  og  sin  hjælper« 
(President  Kimball  Speaks  Out,  s.  90-92) . 

EN  FØLELSE  AF  STOR  GÆLD  TIL  GUD 

Når  vi  har  lært  alt,  hvad  vi  kan  om  den  kurs,  vi  skal 
følge,  og  vandrer  ad  den  vej,  som  fører  til  evigt  liv,  har  vi 
en  forpligtelse  over  for  de  andre  af  vor  himmelske  Faders 
børn,  som  har  behov  for  hjælp.  Opnåelse  af  kundskab  om 
Guds  plan  medfører  mange  konsekvenser,  hvoraf  en  er 
en  følelse  af  stor  gæld  til  denne  verdens  Gud,  nemlig 
Jesus  Kristus.  Frelsesplanen  afhænger  af  en  Forløser.  Jesus 
Kristus  udførte  den  rolle.  Han  sonede  for  vore  synder  og, 
for  at  citere  Esajas  og  Peter,  »ved  hans  sår  blev  vi  hel- 
bredt« (Es  53:5;  se  1  Pet  2:24). 

Det  står  klart,  at  apostlen  Paulus  inderligt  føl- 
te denne  gæld,  da  han  i  sit  brev  til  romerne 
skrev:  »Så  formaner  jeg  jer,  brødre,  ved 
Guds  barmhjertighed,  til  at  bringe  jeres 
legemer  som  et  levende  og  helligt  offer, 
der  er  Gud  til  behag  -  det  skal  være  je- 
res åndelige  gudstjeneste«  (Rom  12:1)  J§  % 


Paulus  påpegede  et  grundlæggende  aspekt  ved  tjeneste.  Vi 
tjener  af  taknemlighed  for  de  velsignelser,  som  Herren  har 
skænket  os.  Desuden  skal  vi  huske  på,  at  den  største  vel- 
signelse af  alle  er,  at  han  led,  blødte  og  døde  for  at  tilveje- 
bringe saliggørelsens  store  plan  -  en  plan,  som  er  udtænkt 
og  sat  i  værk  for  os,  så  vi  sammen  med  ham  kan  vende  til- 
bage til  Faderens  nærhed.  Det  var  en  forståelse  af  denne 
afgørende  kendsgerning,  som  fik  kong  Benjamin  til  at  sige: 
». . .  dersom  I  skulle  tjene  ham  af  hele  jeres  sjæl,  ville  I  dog 
være  unyttige  tjenere«  (Mosiah  2:21). 

Hvordan  tjener  vi  ham,  som  gjorde  det  muligt  for  os  at 
opnå  evigt  liv?  Igen  giver  kong  Benjamin  os 


svaret,  da  han  talte  til  sit  folk:  »...  når  I  er  i  jeres  med- 
menneskers tjeneste,  tjener  I  blot  Gud«  (Mosiah  2:17). 

Mormons  Bog  giver  flere  eksempler  på  mennesker, 
som  forstod  dette  grundlæggende  regnestykke,  som  for- 
klarer så  meget  om  formålet  med  livet,  nemlig:  At  tjene 
andre  er  lig  med  at  tjene  Gud.  Nu  var  kong  Benjamin  jo 
et  af  de  største  eksempler  på,  hvordan  man  tjener  Gud  og 
mennesker.  Som  han  sagde  til  sit  folk:  »Og  jeg  har  endog 
selv  arbejdet  med  mine  egne  hænder  for  at  kunne  tjene 
jer«  (Mosiah  2:14).  Kong  Benjamin  valgte  at  lære  frelses- 
planen at  kende.  Derefter  gik  han  ud  og  tjente. 

Et  måske  endnu  mere  dramatisk  eksempel  på,  hvor- 
dan tjenestens  ånd  griber  dem,  der  lærer  og  forstår  Guds 
plan,  er  beretningen  om  Alma  den  yngre.  Vi  ved,  at 
Alma  i  sin  ungdom  søgte  at  ødelægge  Guds  kirke  sam- 
men med  Mosiahs  sønner.  Hans  handlinger  gik  stik  imod 
den  kurs,  som  han  skulle  have  fulgt.  Så  skete  der  en  fan- 
tastisk hændelse.  En  engel  viste  sig  for  Alma  og  talte 
dunder  til  ham  og  hans  brødre. 

Kan  1  forestille  jer  Almas  forbløffelse?  Han  havde  viet 
sit  liv  til  at  ødelægge  Guds  kirke  og  folkets  tro,  og  så  siger 
en  engel  til  ham:  » . . .  Herren  har  sagt:  Det  er  min  kirke, 


og  jeg  vil  stadfæste  den,  og  intet  skal  ødelægge  den,  uden 
det  skulle  være  mit  folks  overtrædelser«  (Mosiah  27:13). 
Almas  chok  var  så  stort,  at  han  rent  bogstaveligt  blev 
målløs,  og  han  kunne  ikke  bevæge  sine  hænder.  De,  der 
var  sammen  med  ham,  tog  ham  og  bar  ham  hjem  til  hans 
far,  Alma,  der  var  den  øverste  højpræst.  Præsterne  sam- 
ledes og  fastede  og  bad  for  Alma  i  to  dage  og  nætter,  så 
hans  mund  måtte  åbnes  og  han  kunne  genvinde  sin  styr- 
ke. Deres  bønner  til  Herren  blev  besvaret,  da  Alma  den 
yngre  stod  foran  dem  som  en  forandret  mand  og  sagde: 

»Min  sjæl  er  blevet  forløst  af  bitterheds  galde  og  syn- 
dens lænker.  Jeg  var  i  den  mørkeste  afgrund,  men  nu 
ser  jeg  Guds  underfulde  lys.  Min  sjæl  var  martret  af  evig  pi- 
ne, men  jeg  er  blevet  udfriet,  og  min  sjæl  pines  ikke  mere. 
Jeg  forkastede  min  Forløser  og  fornægtede  det,  som 
vore  fædre  har  talt,  men  jeg  erkender  nu,  at  de  kunne 

forudse,  at  han  skal  kom- 
me, og  at  han  erindrer  en- 
hver skabning,  som  han  har 
skabt,  og  at  han  vil  åben- 
bare sig  for  alle«  (Mosiah 
27:29-30). 


Et  dramatisk  eksempel  på,  hvordan  tjenestens  and  griber 
åem,  åer  lærer  og  forstår  Guds  plane  er  beretningen  om 
Alma  den  yngre.  En  engel  sagde  til  ham:  »...  Herren  har 
sagt:  Det  er  min  kirke,  ©g  jeg  vil  stadfæste  åen,  og  intet 
skal  ødelægge  åen,« 

Det  var  en  smertelig  kursændring  for  Alma.  Han  hav- 
de lidt  uudsigelig  smerte  og  evige  pine,  men  nu  var  han 
tilbage  på  ret  kurs.  Det,  som  skriften  derefter  nævner,  er 
højst  interessant. 

»Og  nu  begyndte  Alma  og  de,  der  var  med  ham,  da 
englen  åbenbarede  sig  for  dem,  at  lære  folket  og  rejste 
omkring  overalt  i  hele  landet,  idet  de  kundgjorde  for  he- 
le folket  det,  de  havde  hørt  og  set  og  prædikede  Guds  ord 
under  megen  trængsel,  thi  de  blev  hårdt  forfulgt  af  dem, 
der  ikke  troede  og  blev  slået  af  mange  af  dem  . . . 

Og  de  rejste  over  hele  Zarahemlas  land  og  blandt  he- 
le det  folk,  som  kong  Mosiah  regerede  over,  idet  de  med 
stor  iver  søgte  at  gøre  godt  for  al  den  skade,  de  havde  for- 
voldt kirken,  idet  de  bekendte  alle  deres  synder  og  for- 
klarede alt,  hvad  de  havde  set  og  udlagde  profetierne  og 
skrifterne  for  alle,  der  ønskede  at  høre  dem. 

Og  således  blev  de  redskaber  i  Guds  hånd  til  at  bi- 
bringe mange  kundskab  om  sandheden,  ja  kundskab  om 
deres  Forløser«  (Mosiah  27:32,  35-36). 

Efter  omvendelsen  følger  ansvaret  og  forpligtelsen  om 
at  dele  den  opnåede  kundskab  med  vor  himmelske  Fa- 
ders øvrige  børn.  Almas  liv  var  forandret,  og  han  blev  en 
af  de  største  missionærer  nogensinde.  Han  underviste 
med  kraft  og  førstehåndskendskab  til  forløsningsplanen. 
Han  havde  erhvervet  kundskab  ved  englens  fødder;  og  så 
gik  han  ud  og  tjente. 

Vi  bliver  klar  over  dybden  af  Almas  omvendelse  til 
sandheden  og  hans  deraf  følgende  ønske  om  at  tjene  alle 
Guds  børn,  når  vi  læser,  hvad  han  skrev  hen  mod  slut- 
ningen af  sit  virke: 

»O,  gid  jeg  var  engel  og  kunne  få  mit  hjertes  ønske  op- 
fyldt, så  jeg  kunne  gå  ud  og  tale  som  Guds  basun  med  en 
røst,  der  kunne  få  jorden  til  at  skælve,  og  råbe  omven- 
delse til  alle  folk. 

Ja,  jeg  ville  forkynde  omvendelse  og  forløsningsplanen 
til  hver  eneste  sjæl  som  med  en  tordenrøst,  at  de  skulle 
omvende  sig  og  komme  til  vor  Gud,  at  der  ikke  mere 
skulle  være  nogen  sorg  på  hele  jorden«  (Alma  29:1-2). 


Alma  havde  nået  det  punkt  i  sin  forståelse  af  frelses- 
planen og  sin  tjeneste  for  Herren,  hvor  han  følte  sig  be- 
grænset af  sit  fysiske  legeme.  Skønt  han  vidste,  at  hans 
anmodning  var  urimelig,  ønskede  han  dog  at  yde  mere. 
Han  ønskede  at  forkynde  evangeliet  med  samme  røst 
som  den  engel,  som  havde  forkyndt  det  for  ham.  Fordi 
han  følte  en  inderlig  gæld  til  Herren,  ønskede  han  at  of- 
re mere  end  alt,  hvad  han  havde  for  at  tjene  Gud. 

Nogle  iblandt  os  forkynder  »mig- ismen«.  De  hævder,  at 
vi  skal  tænke  på  os  selv  først  og  fremmest.  Men  historien  vi- 
ser os,  at  selviskhed  aldrig  har  ført  til  lykke.  Tjeneste  og 
gavmildhed  er  en  vigtig  del  af  livet.  Den  mest  tilfredsstil- 
lende glæde  i  livet  er  at  efterlade  en  arv  af  kærlighed  og  tje- 
neste, som  andre  kan  efterligne  og  nyde  godt  af.  Bryant  S. 
Hinckley,  præsident  Gordon  B.  Hinckleys  far,  sagde  følgen- 
de om  tjeneste: 

»Tjeneste  er  den  dyd,  som  kendetegner  store  mennesker 
gennem  historien,  og  som  de  vil  blive  husket  for.  Den  sæt- 
ter et  adelsmærke  på  sine  disciple.  Den  er  den  skillelinje, 
som  adskiller  de  to  store  grupper  i  denne  verden,  nemlig 
dem,  der  hjælper,  og  dem,  der  hindrer,  dem,  der  løfter,  og 
dem,  der  lader  sig  løfte,  dem,  der  bidrager,  og  dem,  der  kun 
nyder.  Hvor  er  det  dog  uendeligt  meget  bedre  at  give  end 
at  modtage.  Enhver  form  for  tjeneste  er  tiltrækkende  og 
smuk.  At  opmuntre,  at  udvise  medfølelse,  at  vise  interesse, 
at  bortjage  frygt,  at  skabe  selvsikkerhed  og  vække  håb  i  an- 
dres hjerter  -  ja,  kort  sagt,  at  elske  dem  og  tydeligt  vise  det 
-  er  at  yde  den  mest  dyrebare  form  for  tjeneste«  (citeret  i 
Steven  R.  Covey  og  andre,  First  Things  First,  1994,  s.  306). 

At  træde  ind  i  dette  liv  for  at  lære  og  dernæst  gå  ud 
for  at  tjene  er  formålet  med  vores  jordiske  tilværelse. 
Hvis  vore  handlinger  afviger  fra  den  kurs,  så  lad  os  fore- 
tage en  hurtig  kurskorrektion  og  vende  tilbage  til  den  ret- 
te vej.  Lad  os  bruge  tid  hver  dag,  hver  uge  og  hvert  år  på 
at  sikre,  at  den  kurs,  som  vi  følger,  er  den,  som  Herren 
selv  har  udstukket,  nemlig  den  lige  og  snævre  sti,  der 
fører  til  det  eneste  mål,  som  kan  give  os  varig  fred  og  glæ- 
de -  nemlig  evigt  liv.  □ 

Gode  ekse 


Pia  Hentzen 


mpler  i  Danmark 


Laury  Livsey 

FOTOS:  FORFATTEREN 

Tre  unge  piger  fra  København  kan  fortælle  tre  vidt  for- 
skellige historier.  Pia  fortæller  om  sin  omvendelse, 
Rebecca  fortæller  om  en  anti-porno -kampagne,  som 
hun  er  med  i,  og  Annelise  fortælle  om  faste  og  bøn  for,  at 
kommunen  vil  lade  Kirken  bygge  en  ny  kirkebygning. 
Disse  tre  historier  har  mindst  en  ting  til  fælles.  De  hand- 
ler alle  om  medlemmer  af  Kirken,  som  er  gode  eksempler 
i  Danmark. 

PIA  HENTZEN 

Pia  er  en  16-årig  laurbærpige  fra  Frederiksberg  Ward 

i  Københavns  Stav.  Hendes  mor  har  været  medlem 

af  Kirken  hele  sit  liv,  og  Pia  kan  huske,  at  hun 

kom  i  Primary,  da  hun  var  lille,  men  Pia  har 

kun  været  medlem  af  Kirken  i  et  år. 

»Min  mor  og  far  er  medlemmer  af 
Kirken,  så  da  jeg  var  lille,  gik  jeg 
i  Primary.  Men  jeg  blev  aldrig 
døbt,«  siger  Pia. 

Da   Pias  forældre  blev 

skilt,  holdt  hun,  hendes  to 

brødre  og  hendes  mor  op 

med  at  komme  i  Kirken. 

Pia  blev   otte,   men  hun 

blev   ikke   døbt.   Hun  blev 

tolv,   men   kom  ikke   i  Unge 

Piger.  I  næsten  ti  år  havde  hun 
ikke  meget  at  gøre  med  Kirken. 
Hjemmelærerne  kom  stadigvæk, 
og  besøgslærerinderne  besøgte 
hendes  mor,  men  familien  Hent- 
zen  blev  hjemme  om  søndagen. 

Men  så  ringede  en  vejleder 
fra  Unge  Piger  til  Pia  og  opfor- 
drede hende  til  at  komme  til  ak- 
tiviteterne. »Min  leder  skrev  breve  og  inviterede  mig  i 
kirke.  Jeg  kom  en  enkelt  gang,  men  jeg  syntes,  at  det  var 
kedeligt,  så  jeg  gad  ikke  komme  igen.  Men  missionærer- 
ne ændrede  mit  syn  på  Kirken,«  siger  hun  og  ler. 

Missionærerne  vidste,  at  Pia  ikke  var  blevet  døbt,  så 
de  aftalte  et  møde  med  hende.  Ved  den  første  aftale  med- 
bragte de  et  kort  åndeligt  budskab.  Sådan  fortsatte  det  i 
flere  uger,  indtil  de  en  dag  prøvede  noget  nyt.  De  kom 
med  noget,  som  alle  missionærer  tilbyder  -  nemlig  den 
første  missionærlektion. 

»De  spurgte,  om  de  måtte  undervise  mig,  og  jeg  sagde, 
at  det  var  i  orden.  Der  gik  ikke  lang  tid  -  måske  et  par 
uger  -  før  jeg  havde  modtaget  alle  lektionerne  og  sagt  ja 
til  at  blive  døbt.«  På  samme  tid  begyndte  Pias  mor  og 
hendes  to  brødre  at  blive  aktive  igen. 

I  dag  føler  Pia  sig  hjemme  i  den  lille  gruppe,  som  ud- 
gør Unge  Piger  og  Unge  Mænd  i  Frederiksberg  Ward.  Det 

krævede  lidt  tilvænning  pludselig  at  blive  medlem  af  Kir- 
ken og  være  aktiv.  Men  nu  er  det  en  livsstil.  »Jeg  er  den 
eneste  laurbærpige  i  wardet.  Vi  har  også  to  rosenpiger  og 
to  bikubepiger.  Det  er  vores  Unge  Piger,«  siger  hun.  Så 
stopper  hun  op  og  tænker  alvorligt  over,  hvordan  Kirken 
har  ændret  hendes  liv.  »Jeg  synes,  at  mit  liv  er  meget  bed- 
re nu,«  konkluderer  hun.  »Jeg  har  noget,  som  jeg  ved,  er 
sandt.« 

REBECCA  PEDERSEN 

Adskillige  ark  frimærker  venter  på  at  blive  klistret  på 
stakkevis  af  konvolutter.  Men  Rebecca  er  helt  alene  om 
det.  Rebecca,  der  er  laurbærpige  i  Allerød  Ward  i  Køben- 
havns Stav,  har  gjort  sig  nogle  tanker  om  pornografi  og 
dens  skadelige  virkning,  og  hun  gør  noget  ved  det.  Men 
arbejdet,  som  består  i  at  lægge  antiporno -pjecer  i  konvo- 
lutter, er  trættende  og  tidskrævende. 

Mens  hun  adresserer  konvolutterne,  taler  hun  om  sit 

Rebecca  besluttede  sig  for  at  protestere  mod  porno  i 
Danmark.  »Jeg  tror,  at  der  er  mange  mennesker,  som 
hader  porno  og  dens  skadelige  virkning.  Men  mange 
mennesker  gider  ikke  sige  eller  gøre  noget.« 

Ude  ved  Københavns  havn  står  en 
smilende  Pia  og  hendes  mor,  som 
glæder  sig  over  at  være  aktive  i 
Kirken  igen. 

engagement  i  kampagnen,  der  prote- 
sterer mod  pornografi  i  Danmark. 

»Pornografi  påvirker  vore  værdi- 
er, men  Danmark  er  et  frisindet 
land,  og  jeg  kan  se,  at  folk  næsten 
har  vænnet  sig  til  pornografi.  Men  i 
stedet  for  at  vænne  os  til  det,  burde  det  ryste  os,«  siger 
Rebecca. 

En  elev  på  Rebeccas  gymnasium  organiserede  en  pro- 
test mod  pornografi  og  fik  Rebecca  til  at  hjælpe  sig.  Ele- 
verne samler  underskrifter  til  et  protestskrift,  som  de 
håber  vil  få  regeringen  til  at  lytte  -  især  kulturministeren, 
som  har  ansvar  for  det  statsfinansierede  tv. 

»Vi  kan  ikke  forhindre  folk  i  at  læse  porno,«  forklarer 
Rebecca,  »men  vi  vil  gerne  have  porno  fjernet  fra  offent- 
lige steder,  hvor  børn  kan  se  det.  Man  kan  ikke  bare 


lægge  børnene  tidligt  i  seng  og  regne  med,  at  de  ikke  ser 
den  slags  i  tv.« 

Når  Rebecca  tænker  over  Unge  Pigers  værdinormer 
og  overvejer,  hvad  hun  står  for  som  medlem  af  Kirken,  så 
er  hun  glad  for  at  være  med  i  noget,  som  hun  håber  på 
kan  være  med  at  til  udvirke  en  forandring. 

»Man  må  tage  et  standpunkt.  Jeg  mener,  at  det  er 
vigtigt  for  os,  især  som  medlemmer  af  Kirken,  at  gøre 
noget  for  at  gøre  verden  bedre,«  siger  hun.  »Den 
tanke  har  altid  betydet  meget  for  mig,  men  for 
nogle  måneder  siden,  da  jeg  modtog  min  patri- 
arkalske velsignelse,  blev  jeg  endnu  mere  klar 
over,  at  jeg  måtte  gøre  noget.« 

Da  Rebeccas  gruppe  fuldførte  deres  pro- 
jekt og  sendte  protestskriftet  til  regeringen, 
tillod  hun  sig  at  tænke  lidt  over  den  rolle, 
som  hun  spillede  i  at  få  mere  end  22.000 
mennesker  til  at  skrive  under  på  protest- 
skriftet,   og  på,   hvordan  projektet  havde 
styrket  hendes  beslutning  om,   at  gøre 
Danmark  til  et  bedre  sted.  Hun  smiler 
også.    Hendes   gruppe    overskred   uden 
besvær  det  mål  på  15.000  underskrifter, 
som  de  havde  sat  sig. 

Rebecca  er  godt  klar  over,  at  alt  ik- 
ke ændrer  sig  på  et  øjeblik.  Men  et 
sted  skal  man  jo  begynde,  ikke?  »Jeg 
tror,  at  der  er  mange  mennesker,  som 
hader  porno  og  dens  skadelige  virk- 
ning,« siger  hun.  »Men  mange  men- 
nesker er  ikke  villige  til  at  sige  eller 
gøre  noget.  Jeg  tror,  at  folk  bare  har 
brug  for,  at  man  rusker  lidt  op  i  dem 
nu  og  da. « 


DEN  INDRE  BY  I  KØBENHAVN 

Pia,  Rebecca  og  Annelise 
er  en  del  af  en  rig 
evangelisk  tradition. 
Dennis  Smiths  statue 
Kristina  er  en  hyldest 
til  de  mange  danske 
medlemmer,  som  i  det 
T9.  århundrede  ydede 
ofre  for  at  opbygge 
riget. 


ANNELISE  NIELSEN 

Annelise  er  tredj  egener ationsmedlem  af  Kirken.  Hen- 
des bedstefar  og  bedstemor  blev 
døbt  for  mange  år  siden,  hendes 
far  voksede  op  i  Kirken  og  gifte- 
de sig  med  et  medlem,  og  Anne- 
lise har  været  medlem  hele  sit 
liv.  I  dag  er  hun  medlem  af 
Frederiksberg  Ward,  og  An- 
nelise, som  er  bikubepige,  er 
sammen  med  Pia  en  af  de 
få  unge  piger  i  wardet. 

I  øjeblikket  mødes  war- 
det  i   en   lejet  bygning. 
Bygningens    elevator    er 
ret  langsom,  så  Annelise 
tager     trapperne.     Hun 
skal  op  til  tredje  sal,  hvor 
hun  træder  ind  i  kirkesa- 
len. Bygningen  er  ren  og  pæn,  men  Annelise  siger, 
at  der  hersker  en  rodløs  stemning  i  Frederiksberg 
Ward.  Hun  kigger  ud  af  vinduet  og  peger. 

»Der  ligger  vores  gamle  kirkebygning,«  siger  hun. 
Hun  kigger  på  den  smukke  rødstensbyg- 
ning,  som  ligger  længere  nede  ad  gaden. 
Det  var  en  af  de  første  bygninger,  som  blev 
opført  af  Kirken  i  Danmark.  Den  står  tom 
-  og  det  er  der  en  god  grund  til. 

»Den  skal  være  vores  nye  tempel,«  for- 
klarer Annelise. 

Templet  i  København  skal  betjene  med- 
lemmer fra  Danmark  og  andre  dele  af 
Skandinavien.  Det  er  en  stor  velsignelse  nu 
snart  at  have  templet  liggende  ti  minutters 


HAVEANLÆGGET  OMKRING 
FREDERIKSBORG  SLOT  I  HILLERØD 


kørsel  fra  sit  hjem  i  stedet  for  de  12  timer,  som  det  tager 
at  køre  til  templet  i  Stockholm.  Annelise  ved,  at  det  er 
værd  at  yde  ofre  for. 

Men  man  mangler  jo  stadig  en  kirkebygning.  Lejekon- 
trakten på  den  midlertidige  bygning  udløber  snart.  Så 
denne  søndag  faster  man  i  Frederiksberg  Ward  og  beder 
til,  at  kommunen  vil  give  Kirken  tilladelse  til  at  bygge  på 
den  grund,  som  man  har  købt.  Annelise  faster  og  beder 
sammen  med  wardets  øvrige  medlemmer  i  dette  øjemed. 

Annelise  indrømmer,  at  hun  er  sulten  her  til  morgen. 
»Men  når  jeg  faster,  føler  jeg  mig  tæt  på  Gud,  og  jeg  føler 
mig  mere  ydmyg,«  siger  hun.  »Jeg  synes  ikke,  at  det  er  no- 
get stort  offer  at  faste,  og  jeg  tror,  at  hvis  alle  i  wardet  be- 
der om  det  samme,  så  vil  vor  himmelske  Fader  hjælpe  os.« 

Selv  om  nadvermødet  er  forbi,  og  Annelises  faste 
næsten  er  overstået,  farer  hun  ikke  hjem  for  at  spise.  I 
stedet  går  hun  ud  af  døren,  arm  i  arm  med  Christel  Pe- 
tersen, et  96-årigt  medlem.  Søster  Petersen  blev  med- 
lem af  Kirken  i  1958,  og  hun  har  undervist  Annelises 
far  i  Søndagsskolen.  Hver  måned  lærer  Annelise  hende 
lidt  bedre  at  kende,  fordi  de  giver  sig  tid  til  at  tale  med 
hinanden. 

»Søster  Petersen  er  rar  at  tale  med.  Jeg  synes,  at  hun 


Frederiksberg  Words  medlemmer  - 
deriblandt  Annelise,  søster  Christel 
Petersen  og  Annelises  søster 
Christel  -  fastede  og  bad  for  at  få 
en  ny  kirkebygning. 


er  en  stærk  kvinde,  for  hun  er  den  eneste  i  sin  familie, 
som  er  medlem  af  Kirken.  Hendes  mand  blev  aldrig 
medlem,  og  hendes  børn  var  allerede  voksne,  da  hun 
blev  døbt,«  forklarer  Annelise.  »Hun  er  96  år,  og  hun 
kommer  trofast  i  kirke  hver  søndag.« 

»Jeg     beundrer     folk     som       den  indre  by  i  København 

søster  Petersen,  som  er  tæt  på 
vor  himmelske  Fader,«  tilføjer 
Annelise.  »Og  når  jeg  for  ek- 
sempel faster,  føler  jeg  mig  også 
tættere  på  ham.« 

I  København  står  den  origi- 
nale Christus,  den  kendte  sta- 
tue af  Jesus,  som  er  skabt  af 
den  danske  billedhugger  Bertel 
Thorvaldsen.  Og  i  den  samme 
by  er  der  sidste  dages  hellige, 
som  stræber  efter  at  følge  Frel- 
seren i  alt,  hvad  de  gør.  □ 

Redaktørens  bemærkning:  Nogle  få 
måneder  efter  at  Annelise  og  andre 

havde  fastet,  fik  Kirken  byggetilladelse  fra  kommunen  til  at  opføre  en 
ny  kirkebygning  til  Frederiksberg  Ward. 


DANMARKS  ØSTKYST 

Side  25  af  L/afiona  følger  efter  lokalsiderne  og  Lille  Liabona. 


Lille  Liahona 

TIL  BØRNENE  I  JESU  KRISTI  KIRKE  AF  SIDSTE  DAGES  HELLIGE   ■   MAJ  2002 


Som  børn  af  vor  himmelske 
Fader  kan  vi  også  på  tåbelig 
vis  ønske  at  »forlade  båden«,  før 
vi  ankommer  til  den  destination, 
som  han  ønsker,  vi  skal  nå 


VORE  PROFETER  OG  APOSTLE  TALER  TIL  OS 


BLIV 
BÅDEN 


Ældste  Russell  M.  Nelson 

De  Tolv  Apostles  Kvorum 

I  begyndelsen  af  vores  ægteskab, 
da  søster  Nelson  og  jeg  boede  i 
Minneapolis,  bestemte  vi  os  til  at 
tage  en  frieftermiddag  sammen 
med  vores  to-årige  datter.  Vi  tog  ud  til  en  af  Min- 
nesotas mange  smukke  søer  og  lejede  en  lille  båd.  Vi 
roede  langt  ud  fra  bredden  og  holdt  hvil  for  at  slap- 
pe af  og  nyde  det  smukke  landskab.  Pludselig  løftede 
vores  lille  barn  det  ene  ben  uden  for  båden  og  be- 
gyndte at  gå  ud  af  båden,  mens  hun  udbrød:  »Tid  til 
at  stå  af,  far!« 

Hurtigt  fik  vi  fat  i  hende  og  forklarede:  »Nej,  lille 
ven,  det  er  ikke  tid  til  at  stå  af;  vi  må  blive  i  båden, 
indtil  den  fører  os  sikkert  i  land.«  Først  efter  en  del 
overtalelse  lykkedes  det  os  at  overbevise  hende  om, 
at  det  kunne  føre  til  en  ulykke  at  forlade  båden  for 
tidligt. 

På  samme  måde  kan  vi  som  børn  af  vor  himmel- 
ske Fader  på  tåbelig  vis  ønske  at  »forlade  båden«, 
før  vi  ankommer  til  den  destination,  som  han  øn- 
sker, vi  skal  nå.  Herren  belærer  os  igen  og  igen  om, 
at  vi  skal  holde  ud  (forblive  trofaste)  til  enden. 
Hvad  nu,  hvis  Jesus  havde  vaklet  i  sin  beslutning 


om  at  gøre  sin  Faders  vilje?  Hans  forsoning  ville  ik- 
ke være  blevet  gennemført.  De  døde  ville  ikke  kun- 
ne opstå.  Velsignelserne  ved  udødelighed  og  evigt  liv 
ville  ikke  eksistere.  Men  Jesus  holdt  ud.  I  sin  sidste 
time  bad  Jesus  til  sin  Fader  og  sagde:  »Jeg  har  herlig- 
gjort dig  på  jorden  ved  at  fuldføre  den  gerning,  du 
har  givet  mig  at  gøre«  (Joh  17:4). 

Tidligt  i  sin  gerning  på  jorden  blev  Jesus  bekym- 
ret over  sine  tilhængeres  trofasthed.  Han  havde  li- 
ge bespist  de  fem  tusind  og  havde  derpå  undervist 
dem  i  rigets  lære.  Men  nogle  havde  beklaget  sig: 
»Det  er  hård  tale;  hvem  kan  holde  ud  at  høre  på 
det?«  (Joh  6:60).  Selv  efter  han  havde  bespist  dem, 
manglede  mange  troen  til  at  holde  ud  sammen 
med  ham. 

Han  vendte  sig  til  De  Tolv  og  sagde:  »>Vil  I  også 
gå  jeres  vej?< 

Simon  Peter  svarede  ham:  >Herre  ...  Du  har  det 
evige  livs  ord, 

og  vi  tror,  og  vi  ved,  at  du  er  Guds  hellige <«  (Joh 
6:67-69). 

Når  vi,  som  Peter,  ved  uden  tvivl,  at  Jesus  er 
Kristus,  vil  vi  ønske  at  blive  hos  ham.  Så  har  vi  kraf- 
ten til  at  holde  ud.  □ 

Fra  en  tale  ved  aprilkonferencen  1 997. 


ILLUSTRERET  AF  ROBERT  A.  MCKAY 


FÆLLESTID 


» 


I  er  Guds  tempel 


« 


Vicki  F.  Matsumori 


»Ved  I  ikke,  at  I  er  Guds  tempel,  og  at  Guds  ånd  bor  i 
jer?  ...  For  Guds  tempel  er  helligt,  og  det  tempel  er  I« 
(1  Kor  3:16-17). 

Luk  øjnene  og  tænk  på  et  tempel.  Hvilken 
farve  har  det?  Hvor  stort  er  det?  Er  der  spir 
på  det?  Hvor  mange? 

Hvert  eneste  af  Jesu  Kristi  Kirke  af  Sidste  Dages 
Helliges  templer  er  enestående.  Templet  i  Salt  Lake 
City  i  Utah  har  grå  granitmure  og  seks  tårne.  Templet  i 
Cardston  i  Alberta  i  Canada  har  mure  af  natursten  og 
ingen  tårne.  Skønt  templerne  ikke  ligner  hinanden,  er 
de  alle  smukke  og  alle  bygget  med  det  samme  formål  for 
øje.  Særlige  ordinancer,  som  gør  det  muligt  for  os  at 
vende  tilbage  til  vor  himmelske  Fader,  udføres  i  tem- 
plerne. Vor  himmelske  Fader  og  Jesus  Kristus  kan  vise 
sig  i  templerne. 

I  er  ligesom  templet.  I  er  alle  sammen  forskellige,  og 
I  er  huse  som  Guds  Ånd  (Helligånden)  kan  bo  i.  Apost- 
len Paulus  sagde,  at  vores  legemer  er  templer  (se  1  Kor 
3:16-17). 

På  samme  måde  som  I  viser  templet  respekt,  bør  I 
behandle  jeres  krop  med  respekt.  Det  kan  I  gøre  ved 
at  efterleve  visdomsordet  (se  L&P  89),  ved  at  klæde 
jer  passende  og  følge  præsident  Gordon  B.  Hinckleys 
råd  om  at  »være  rene«  (se  »Profetens  råd:  De  seks 
Ver«,  Lille  Liahona,  juni  2001,  s.  8-9).  En  måde  at 
være  ren  på,  er  ved  kun  at  læse,  lytte  til  og  se  det, 
som  er  velbehageligt  for  vor  himmelske  Fader  (se 
»Mine  evangeliske  standarder«,  Lille  Liahona,  april 
1999,  s.  8-9). 

Hvis  I  er  rene  på  sind  og  legeme,  kan  I  modtage  sto- 
re velsignelser,  fordi  Herren  »bor  i  de  retfærdiges  hjer- 
ter« (Alma  34:36). 


Instruktioner 

Find  vej  gennem  labyrinten  ved  at  vælge  JA-vejen, 
hvis  billedet  viser  noget,  som  hjælper  dig  til  at  behandle 
dit  sind  og  legeme  som  Guds  tempel.  Vælg  NEJ-vejen, 
hvis  det  er  noget,  som  ikke  er  godt  for  dit  sind  og  legeme. 

Forslag  til  fællestid 

1 .  Indbyd  medlemmer  af  voardet  eller  grenen  til  at  deltage 
i  en  paneldiskussion  om  »Mit  legeme  er  et  tempel«.  En  uge  i 
forvejen  giver  du  paneldeltagerne  de  spørgsmål,  som  de  bli- 
ver stillet.  For  eksempel:  Hvor  meget  søvn  bør  man  få  hver 
nat?  Betyder  det  noget,  at  man  ikke  får  sovet  nok?  Hvad  be- 
tyder god  hygiejne  (badning,  tandpleje,  hårpleje,  håndvask 
inden  måltiderne)  ?  Hvorfor  er  det  vigtigt  at  klæde  sig  pas- 
sende? Hvad  kan  du  gøre  for  lettere  at  træffe  de  rette  valg? 
Hvilke  råd  har  præsident  Gordon  B.  Hinckley  givet  os  med 
hensyn  til,  hvordan  vi  skal  behandle  vores  legemer?  (se 
»Profetens  råd:  De  seks  Ver«,  Lille  Liahona,  juni  2001, 

s.  8-9).  Lad  børnene  skiftes  til  at  oplæse  et  spørgsmål.  Lad 
paneldeltagerne  svare.  Bær  vidnesbyrd  om  de  velsignelser, 
som  børnene  kan  modtage  nu  og  senere,  hvis  de  behandler 
deres  legemer  med  respekt. 

2.  Hjælp  børnene  til  at  forstå  den  påvirkning,  som  billeder 
har  på  os,  ved  at  vise  dem,  hvor  længe  et  billede  bliver  i  sin- 
det, selv  om  man  kun  ser  det  i  ganske  kort  tid.  Vis  et  billede 
af  et  landskab  eller  en  person  i  fem  sekunder.  Bed  børnene 
lukke  øjnene  og  se  billedet  for  sig.  Stil  spørgsmål  om  billedet, 
såsom:  Hvilke  farver  havde  pigens  tøj?  Eller:  Hvor  mange 
træer  var  der  på  billedet?  Drøft  betydningen  af  gode  film, 
fjernsynsudsendelser,  videofilm  og  computerspil.  Bed  hvert 
barn  om  at  tegne  en  tegning  af  sin  yndlingshistorie  fra  skrif- 
ten. Lad  hvert  barn  vise  sit  billede  i  kun  fem  sekunder.  Når 
billedet  er  væk  igen,  beder  du  de  andre  børn  om  at  beskrive 
det.  Lad  så  tegneren  fortælle  historien  og  vise  billedet  igen.  □ 


LILLE       LIAHONA 

Frugt  og  grøntsager 


Spiritus  og  tobak 


BARE 


Teresa  Weaver 

Baseret  på  en  virkelig  historie 

Svaret  må  være  inde  i  værelset.  Måske  har  jeg  overset 
et  hemmeligt  rum,  tænkte  Jakob. 
»Hvordan  staver  du  til  kiwi,  Jakob?« 
Øh,  hvad,  frøken  Grumm?< 

Kiwi.  Hvordan  staver  du  til  det?  Vi  har  talt  om  dik- 
taten de  sidste  ti  minutter.  Hvor  har  du  været?« 

Ude  for  at  redde  prinsessen  af  Mendoza,«  hviskede 
Christian  fra  sin  plads  bag  Jakob. 

Jakob  blev  rød  i  hovedet.  Han  anede  ikke,  hvordan 
man  stavede  til  kiwi. 

Frøken  Grumm  sukkede,  mens  hun  rakte 
Jakob  hans  diktat.  Han  havde  stavet  de 
fleste  ord  forkert. 

På  vej  hjem  krøllede  Jakob 
diktaten  sammen 


o 


y 
o 

og  proppede  den  ned  i  bunden  af  sin  rygsæk.  Christian 
løb  hen  til  ham.  »Vil  du  med  hjem  og  spille  fodbold?« 

»Nej,«  svarede  Jakob.  »Jeg  tror,  jeg  har  regnet  ud, 
hvordan  jeg  skal  redde  prinsessen.  Vil  du  med  hjem  og 
kigge  på?« 

»Bare  sidde  der  og  se  dig  spille?«  spurgte  Christian. 
»Ellers  tak.  Du  tænker  jo  ikke  på  andet  end  computerspil 
for  tiden.«  Christian  drejede  om  hjørnet  ned  mod  sit  hus. 

Da  Jakob  kom  hjem,  tændte  han  for  computeren  og 
startede  computerspillet.  Jeg  spiller  bare  ét  spil,  tænkte 
han,  og  så  går  jeg  i  gang  med  lektierne. 

To  timer  senere  kaldte  hans  mor:  »Så  er  det  spisetid, 
Jakob.  Vi  må  skynde  os  lidt,  ellers  går  vi  glip  af  begyn- 
delsen af  filmen.« 

»Jeg  kommer  nu,  Mendoz  -  øh,  mor.«  Hvis  jeg  bare  li- 
ge kan  slippe  forbi  den  her  vagtpost,  tænkte  han.  Hans 
hånd  bevægede  sikkert  joysticket  frem  og  tilbage.  For 
sent.  Figuren  på  skærmen  segnede  om.  Snyd!  jeg  tager 
bare  et  spil  mere.  Jeg  ved,  jeg  kan  klare  det. 

Pludselig  virkede  huset  meget  stille.  Jakob  greb  sin 
jakke  og  løb  ud  til  hoveddøren.  Hans  familie  var  væk. 
Der  lå  en  seddel  på  spisebordet:  »Er  taget  i  biffen.  Gid 
du  var  taget  med.  Hjemme  kl.  20.  Ring  til  bedstefar, 
hvis  der  er  noget.« 

Det  er  også  den  vagtposts  skyld!  tænkte  Jakob,  mens 
han  trampede  ned  på  sit  værelse.  Hans  uåbnede  skole- 
bøger lå  på  bordet.  Ved  siden  af  dem  lå  hans  skrifter. 
Han  havde  ikke  læst  i  dem  hele  ugen.  Og  der  var  fami- 
lieaftenshæftet.  Han  skulle  forberede  en  lektion  til 
næste  mandag.  Men  han  havde  ikke  lyst  til  at  fore- 
tage sig  noget  af  alt  det  i  aften. 

Det  er  godt,  at  det  fredag,  tænkte  Jakob,  da  han 
satte  sig  hen  til  computeren  igen.  Jeg  ordner  alt  det 
andet  i  morgen. 

Men  han  fik  ikke  ordnet  det  den  næste  dag  - 
eller  den  næste  igen.  Og  det  varede  ikke  længe  før 
lyden  af  klaverspil  forstyrrede  Jakobs  seneste  for- 
søg på  at  redde  prinsessen.  Det  var  hans  søster, 
som  spillede  åbningssalmen  til  familieaften. 


Familieaften!  Han  havde  haft  i  sinde  at  forberede  lek- 
tionen om  søndagen,  men  da  var  han  kommet  endnu 
tættere  på  at  redde  prinsessen  end  nogensinde  før.  Nu 
var  det  for  sent  at  forberede  noget. 

Jakob  snuppede  sine  skrifter  og  løb  ind  til  familieaf- 
ten. Han  måtte  fuppe  sig  igennem  aftenen.  Det  skete  jo 
tit,  at  de  snakkede  så  længe  om  et  skriftsted,  at  de  slet 
ikke  nåede  lektionen.  Han  måtte  sørge  for,  at  det  skete  i 
aften. 

»Og  hjælp  os  med  at  anvende  lektionen  i  vores  hver- 
dag,« sagde  hans  lillebror,  da  han  afsluttede  indlednings- 
bønnen. 

Jakob  slog  op  i  sine  skrifter  på  det  sted,  hvor  han  sidst 
var  nået  til.  »Far,  vil  du  læse  et  skriftsted  for  os?«  spurgte 
han.  »Hvad  med  Ether  12:27?« 

Hans  far  læste:  »Og  dersom  menneskene  kommer  til 
mig,  vil  jeg  vise  dem  deres  svag- 
hed. Jeg  giver  menneskene 
svaghed,  for  at  de  kan  være 
ydmyge;  og  min  nåde  er  til- 
strækkelig for  alle  menne- 
sker, som  ydmyger  sig  for 


mig;  thi  dersom  de  ydmyger  sig  for  mig  og  har  tro  på 
mig,  vil  jeg  gøre  det  svage  stærkt  for  dem.« 

»Hvad  tror  du,  at  det  betyder?«  spurgte  Jakob. 

»Tja,«  sagde  far  eftertænksomt,  »jeg  tror,  at  det  bety- 
der, at  vi  har  fået  svagheder,  for  at  de  kan  hjælpe  os 
med  at  være  ydmyge.  Hvis  vi  anerkender  vores  svaghe- 
der og  beder  vor  himmelske  Fader  om  at  hjælpe  os  med 
at  overvinde  dem,  så  bliver  det  til  styrke  for  os 

Mor  rakte  hånden  op.  »Tv- serier  var  min  svaghed. 
Nogle  dage  gjorde  jeg  ikke  andet  end  at  sidde  og  glo  på 
serier.  Fjernsynet  var  som  en  magnet,  der  sugede  mig 
hen  til  sig.  Det  var  først,  da  jeg  blev  klar  over,  at  jeg 
havde  et  problem,  at  jeg  fandt  en  løsning.«  Så  fortalte 
hun,  hvordan  hun  havde  bedt  vor  himmelske  Fader 
om  hjælp  til  at  holde  op  med  at  se  serier. 

Jakob  vred  sig  på  stolen.  Det  her  gik  ikke  helt, 
som  han  havde  tænkt  sig.  Han  begyndte  at  tænke  på, 
hvor  meget  tid  han  brugte  på  at  spille  computerspil. 

»Dengang  jeg  arbejdede  i  slikbutikken,«  begyndte 
hans  storesøster,  »da  åd  jeg  næsten  hele  min  løn  op  i 
slik  hver  uge.  Jeg  begyndte  at  bede  om  hjælp,  og  så 
besluttede  jeg  at  sætte  en  daglig  slikkvote.  Hvis  jeg 
holdt  mig  til  min  kvote,  så  belønnede  jeg  mig  selv 
ved  at  lægge  de  penge,  som  jeg  ellers  ville  have 
brugt  på  slik  til  side  til  et  par  nye  bukser.  Nogle 
dage  lykkedes  det  ikke,  men  langsomt  spiste 
jeg  mindre  og  mindre  slik.« 

Jakob  takkede  alle  for  deres 
deltagelse,  og  så  bar  han  sit  vid- 
nesbyrd om,  at  skønt  vi  alle  har 
svagheder,  så  kan  vi  overvinde  dem 
med  vor  himmelske  Faders  hjælp.  Faktisk 
kan  de  svagheder  blive  vendt  til  styrke. 

Efter  afslutningsbønnen  gik  Jakob  ind  for  at  tænde 
for  sin  computer.  Måske  ville  et  spil  få  ham  til  at  glem- 
me den  uro,  han  følte  i  kroppen. 

Men  han  kunne  ikke  ignorere  følelsen.  Havde  han 
mon  et  problem  med  computerspil?  Han  var  ikke  særlig 
meget  sammen  med  Christian  og  sine  andre  venner  me- 
re. For  første  gang  havde  han  fået  en  dårlig  karakter  i 
diktat.  Han  havde  ikke  læst  i  skriften  hele  ugen.  Og  han 
var  gået  glip  af  familiefilmen.  Han  vidste,  at  tiden  var  in- 
de til  at  anvende  dagens  lektion  i  sin  egen  hverdag. 

Jakob  gik  væk  fra  computeren  og  ind  på  værelset. 
Han  smed  sig  på  sengen  og  slog  op  i  skriften  på  Ethers 
Bog.  Prinsessen  måtte  vente.  Lige  nu  skulle  han  læse  og 
tænke  lidt  over  tingene.  □ 


HISTORIER  FRA  DET  NYE  TESTAMENTE 


DEN 

BARMHJERTIGE 
SAMARITANER 


Jesus  fortalte  mange  historier  for  at  undervise  folk  og 
hjælpe  dem  til  at  forstå  sandheden. 


En  dag  var  der  en  af  jødernes  ledere,  som  ville  narre 
Jesus.  Han  spurgte  Jesus,  hvordan  man  kom  i  himlen. 
Frelseren  spurgte,  hvad  der  stod  i  skriften.  Lederen 
sagde,  at  man  skulle  elske  Gud  og  også  elske  sin  næste. 
Jesus  sagde,  at  det  var  rigtigt.  Så  spurgte  lederen: 
»Hvem  er  min  næste?« 

Luk  10:25-29 


Jesus  svarede  ved  at  fortælle  en  historie  om  en  jøde, 
som  var  på  vej  til  Jeriko.  Han  blev  stoppet  af  røvere, 
som  stjal  hans  tøj  og  slog  ham.  De  lod  ham  ligge 
halvdød  på  vejen. 

Luk  10:30 

Kort  efter  kom  en  jødisk  præst  forbi  og  så  manden. 
Præsten  burde  have  hjulpet  ham,  men  i  stedet  gik  han 
over  på  den  anden  side  af  vejen. 

Luk  10:31 


En  jødisk  mand,  som  tjente  i  templet,  kom  forbi.  Han 
burde  også  have  hjulpet  den  sårede  man.  Men  han  gik 
også  over  på  den  anden  side  af  vejen. 

Luk  10:32 


Så  kom  en  samaritaner  forbi.  Jøderne  og  samaritanerne  kunne  ikke  lide  hinanden.  Men  da  samaritaneren  så  man- 
den, fik  han  ondt  af  ham.  Selvom  samaritaneren  vidste,  at  manden  var  jøde,  rensede  han  mandens  sår  og  gav  ham 
tøj  på. 

Luk  10:33-34;  Joh  4:9;  slå  »Samaritaner«  op  i  en  bibelordbog 

Så  tog  samaritaneren  manden  med  hen  til  en  kro  og  tog  sig  af  ham  indtil  næste  dag.  Da  samaritaneren  skulle  rejse 
videre,  gav  han  kroværten  penge  og  bad  ham  om  at  tage  sig  af  manden. 

Luk  10:34-35 


Det  var  den  historie,  som  Jesus  fortalte  den  jødiske  le- 
der. Så  spurgte  han  lederen,  hvem  af  de  tre  mænd,  som 
var  den  sårede  mands  næste. 

Luk  10:36 


Lederen  sagde,  at  samaritaneren  var  hans  næste,  fordi 
han  havde  hjulpet  ham.  Jesus  sagde  så,  at  den  jødiske 
leder  skulle  være  ligesom  samaritaneren. 

Luk  10:37 

HISTORIER  FRA  DET  NYE  TESTAMENTE 


FORKLARELSEN 


Jesus  tog  Peter,  Jakob  og  Johannes  med  op  på  et  højt 
bjerg  for  at  bede. 

Matt  17:1;  Mark  9:2;  Luk  9:28 


Mens  Jesus  bad,  faldt  Guds  herlighed  over  ham,  og  hans  ansigt  skinnede  som  solen.  To  skikkelser,  Moses  og  Elias, 
viste  sig  sammen  med  ham.  De  talte  med  ham  om  hans  kommende  korsfæstelse  og  forsoning. 

Matt  17:2-3;  Mark  9:3-4;  Luk  9:29-31 

Mens  Jesus  bad  til  sin  Fader,  faldt  apostlene  i  søvn. 

Matt  9:32 


Da  de  vågnede,  så  de  den  herlighed,  som  omstrålede 
Jesus,  Moses  og  Elias.  De  hørte  vor  himmelske  Faders 
røst  sige:  »Dette  er  min  elskede  søn,  i  ham  har  jeg  fun- 
det velbehag.  Hør  ham!« 

Matt  17:5;  Mark  9:7;  Luk  9:32,  35 


Apostlene  blev  bange  og  faldt  om  på  jorden.  Jesus  rørte  ved  dem  og  sagde,  at  de  ikke  skulle  være  bange.  Da  de 
kiggede  op,  var  Jesus  alene.  Han  sagde,  at  de  ikke  måtte  fortælle  nogen  om,  hvad  de  havde  set,  før  efter  hans  død 
og  opstandelse. 

Matt  17:6-9;  Mark  9:8-9 

FRA  VEN  TIL  VEN 


Ældste  Robert  J.  Whetten 

De  Halvfjerds 


Fra  et  interview  med  Melvin  Leavitt 


a 


A   £ 


Jeg  voksede  op  i  Colonia  Juårez  i  Mex- 
ico og  havde  en  lykkelig  barndom. 

Min  tvillingebror  Bert  (Albert)  og 
jeg  var  de  midterste  af  ti  søskende. 
Vi  red  på  heste  og  fiskede  og  svøm- 
mede i  floden.  Vi  arbejdede  også 
hårdt  med  at  fodre  høns,  malke  køer  og  passe  vores 
fars  frugtplantage. 

Vores  forældre  fortalte  os  om  formålet  med  livet, 
hvor  vi  kom  fra,  hvad  der  sker,  når  vi  dør,  og  hvad  kon- 
sekvensen af  vores  valg  er.  Jeg  hørte  hele  tiden  om  frel- 
sesplanen og  omvendelse,  som  en  stadig  proces. 

Mine  forældre  sagde  ofte  til  mig:  »Husk  på,  hvem  du 
virkelig  er.«  Til  at  begynde  med  forstod  jeg  det  ikke, 
men  jeg  blev  klar  over,  at  de  mente,  at  jeg  skulle  huske, 
at  jeg  var  Guds  barn. 

Jeg  elskede  Primary.  Jeg  husker  stadig  de  smukke  pri- 
marysange, som  vi  sang.  Da  jeg  var  1 1  år,  faldt  min  ven 
Billy  af  en  hest  og  døde  af  sine  kvæstelser.  Vores  prima- 
ryklasse sang  »Han  lever!  Vor  Forløser  stor«  (Salmer  og 
sange ^  nr.  70)  ved  hans  begravelse.  De  ord  brændte  sig 


dybt  ind  i  min  sjæl.  Jeg  vidste,  at  Billy  havde  det  godt, 
og  jeg  vidste,  at  det,  vi  sang,  var  sandt. 

Bert  og  jeg  voksede  op  med  forventningen  om  at 
skulle  på  mission  en  dag,  og  da  vi  blev  gamle  nok,  tog  vi 
af  sted.  Min  mission  fik  en  enorm  betydning  for  mig.  Jeg 
fik  en  dybere  forståelse  af  evangeliet,  jeg  udviklede  di- 
sciplin, og  jeg  lærte  at  tjene  andre.  Det  har  været 
grundlaget  for  et  lykkeligt  og  produktivt  liv. 

Tre  måneder  efter  at  vi  vendte  hjem  fra  vores  missi- 
on, var  der  en  mand,  som  slog  min  tvillingebror  ihjel. 
Min  far  og  en  anden  bror  blev  alvorligt  såret  ved  over- 
faldet. Vi  vidste,  hvem  gerningsmanden  var,  men  han 
blev  aldrig  anholdt.  Jeg  opdagede,  hvordan  det  føles  at 
hade  og  ønske  hævn.  Jeg  drømte  endda  om  at  gøre  ger- 
ningsmanden fortræd.  Men  Herren  havde  gjort  det 
klart,  hvad  han  forventede  af  mig: 

».  .  .  I  skal  tilgive  hinanden;  thi  den,  som  ikke  tilgi- 
ver sin  broder  hans  synder,  står  fordømt  for  Herren;  thi 
på  ham  hviler  en  større  synd. 

Jeg,  Herren,  tilgiver,  hvem  jeg  vil,  men  af  jer  forlan- 
ges det,  at  I  tilgiver  alle  mennesker«  (L&P  64:9-10). 


c 


VM 


Må! 


Efter  en  tid  og  megen  bøn  tilgav  jeg  manden.  Det 
gjorde  vi  alle  sammen. 

Som  barn  fik  jeg  at  vide:  »Hvis  du  forbliver  trofast, 
kan  du  være  sammen  med  alle  de  gode  mennesker,  som 
er  gået  forud  for  dig,  og  som  har  været  trofaste.«  Denne 
belæring  vækkede  et  ønske  i  mig  om  at  være  der,  hvor 
vore  kære,  som  er  gået  bort,  er.  Selv  mens  jeg  var  ung 
var  det  mit  mål  at  holde  trofast  ud  til  enden. 

For  nylig  spurgte  min  søn  Carlos  mig:  »Far,  hvad  er 
din  største  frygt?« 

Jeg  sagde:  »Jeg  vil  tro,  at  min  største  frygt  er,  at  jeg 
ikke  holder  trofast  ud  til  enden.  Det  ville  være  det 
værste,  der  kunne  ske.«  Så  tilføjede  jeg:  »Min  næst- 
største frygt  er,  at  mine  børn  og  mine  efterkommere  ikke 
holder  trofast  ud  til  enden.« 

Vor  himmelske  Fader  ønsker,  at  familieforhold  skal 
vare  evigt.  Vend  jeres  hjerter  til  jeres  forældre.  Vær 
sammen  med  dem.  Bed  dem  om  at  fortælle  jer  om  jeres 
bedsteforældre  og  oldeforældre.  Når  jeg  læser  historier 
om  mine  forfædre,  bliver  jeg  inspireret  og  får  et  fornyet 
ønske  om  at  leve  værdigt. 

Børn,  vær  søde  at  lytte  til  jeres  forældre.  Der  er  så  me- 
get, man  kan  lytte  til  -  fjernsyn,  musik,  film  og  internettet. 
Sørg  for  at  lytte  til  dem,  der  virkelig  elsker  jer  -  jeres  for- 
ældre, jeres  biskop,  jeres  primarylærere,  den  levende  pro- 
fet og  frem  for  alt  jeres  himmelske  Fader  og  Jesus  Kristus. 

1 .  Som  tiårig  (til  venstre)  sammen  med  sin  tvillingebror 
Albert.  2.  Ved  sin  dåb  i  1 963.  3.  Som  1 9-årig  missionær. 

4.  På  sin  bryllupsdag  sammen  med  sin  hustru,  Raquel. 

5.  Sammen  med  familien  ved  en  datters  bryllup. 


Mine  forældre  lærte  mig  betydningen  af  familiefor- 
hold. Jeg  kan  huske,  at  min  mor  tit  sagde:  »Bobby,  du  og 
Bert  må  have  været  gode  venner  i  forudtilværelsen,  si- 
den vor  himmelske  Fader  lod  jer  komme  sammen  ned  til 
den  samme  familie.  Kan  I  så  ikke  enes  lidt  mere  her?« 

Min  hustru,  Raquel,  og  jeg  har  otte  børn  og  12  bør- 
nebørn. De  er  vores  største  glæde.  Mit  ældste  barne- 
barn, Mario,  bor  i  Guadalajara  i  Mexico.  En  dag  spurgte 
hans  primarylærer  ham:  »Mario,  hvem  elsker  dig?« 

Uden  tøven  svarede  han:  »Jesus  og  min  bedstefar  el- 
sker mig.«  Han  har  ret.  Det  vigtigste  i  Jesu  Kristi  evan- 
gelium er  kærlighed.  Vi  elsker  dem,  vi  tjener,  og  vi 
tjener  dem,  vi  elsker.  Det  begynder  alt  sammen  i  hjem- 
met. Jesus  sagde,  at  vi  skulle  elske  vores  næste,  og  hvem 
er  os  nærmest?  Vores  egen  familie.  Mine  brødre  og 
søstre  er  mine  bedste  venner.  Jeg  elsker  også  mine  andre 
slægtninge,  deriblandt  mine  130  fætre  og  kusiner.  For- 
tæl jeres  forældre,  at  I  elsker  dem.  Fortæl  jeres  bedste- 
forældre, at  I  elsker  dem.  Og  vis  dem  så  ved  jeres 
handlinger,  at  I  virkelig  mener  det. 

Mine  forældre  sagde  tit:  »Husk,  at  din  himmelske 
Fader  ønsker,  at  du  skal  vende  tilbage  til  ham.«  Børn, 
det  skal  I  også  huske  på.  Det  er,  ligesom  når  forældre 
sender  deres  børn  i  skole  om  morgenen  -  så  forventer 
de  også,  at  barnet  vender  tilbage  om  eftermiddagen.  Vor 
himmelske  Fader  har  sendt  os  herned  på  jorden  for  at 
lære,  og  han  ønsker,  at  vi  skal  vende  tilbage  til  ham,  når 
vores  skoletid  på  jorden  er  forbi.  En  dag  vil  jeg  derhen, 
hvor  min  far  og  mor  og  Bert  er.  Jeg  vil  hjem.  □ 


BARE  FOR  SJOV 

Scott  Sudbury 


Instruktioner 

1.  Lim  skriftstedsterningen  på  karton,  klip  langs 
de  stiplede  linjer  og  fold  langs  de  fuldt  optrukne  lin- 
jer, så  der  dannes  en  terning.  Bøj  flapperne  ind  og  lim 
dem  fast. 

2.  Til  familieaften  kan  I  læse 
om  de  fem  personer  fra  Det 
Gamle  Testamente,  som  ses 
på  terningen.  Se  1  Mos  22 
(Abraham);  1  Mos  42-45  Qosef); 
2  Mos  3  (Moses) ;  Est  4-5  (Ester) 
og  Dan  6  (Daniel) . 

3.  Kast  nu  efter  tur  med  ter- 
ningen og  fortæl  noget  om  den 
person,  hvis  billede  vender 
opad.  Hver  gang  skal  I  fortælle 
noget  om  den  person,  hvis 
billede  vender  opad.  Hvis  den 


blanke  side  vender  opad,  så  skal  I  fortælle  noget 
om  en  person  fra  Det  Gamle  Testamente,  som  ikke 
er  afbilledet  på  terningen. 

4.  Variation  for  ældre  spillere: 
Giv  et  point  for  hvert  korrekt 
svar.  Enhver  spiller  kan  gøre  ind- 
sigelser mod  et  svar,  og  så  skal  al- 
le spillerne  prøve  at  finde  beviser 
for  og  imod  svaret  i  skriften.  Hvis 
svaret  er  korrekt,  får  den  spiller, 
som  kom  med  svaret,  og  den  spil- 
ler, som  fandt  beviset  i  skriften, 
et  ekstra  point  hver.  Hvis  det  vi- 
ser sig,  at  svaret  var  forkert,  får 
den  spiller,  der  gjorde  indsigelse, 
og  den  spiller,  som  fandt  beviset  i 
skriften,  et  ekstra  point  hver.  □ 


.. 


BESØGSLÆRERINDEBUDSKABET 


LEV  SOM  DYDIGE  KVINDER 


I 


< 

z 


æs  følgende  citater  sammen 
med  de  søstre,  du  besøger,  og 
-J  drøft  spørgsmålene,  skriftsteder- 
ne og  vore  kirkelederes  udtalelser.  For- 
tæl om  dine  egne  erfaringer  og  bær  dit 
vidnesbyrd,  og  lad  dem,  du  underviser, 
gøre  det  samme. 

Ordsp  31:10:  »En  dygtig  kvinde, 
hvor  findes  hun?  Hun  er  langt  mere 
værd  end  perler.« 

Præsident  James  E.  Faust,  an' 
denrådgiver  i  Det  Første  Præsident' 
skab:  »Der  er  mange  definitioner  på 
dyd,  såsom  høje  moralske  standarder, 
rigtige  handlinger  og  tanker,  godhed 
eller  kyskhed«  (»Så  nær  englene«, 
Stjernen,  Juli  1998,  s.  99). 

HVILKE  DYDER  ER  DET  VIGTIGT  AT 
UDVIKLE? 

Fil  4:8:  »...  alt,  hvad  der  er  sandt, 
hvad  der  er  ædelt,  hvad  der  er  ret, 
hvad  der  er  rent,  hvad  der  er  værd  at 
elske,  hvad  der  er  værd  at  tale  godt 
om,  kort  sagt:  det  gode  og  det  rosvær- 
dige, det  skal  I  lægge  jer  på  sinde.« 

Præsident  Gordon  B.  Hinckley: 
»Jeg  vil  gerne  opfordre  kvinder  over- 
alt til  at  nå  deres  fulde  potentiale. 
Jeg  beder  jer  ikke  om  at  yde  mere, 
end  jeres  evner  strækker  til.  Jeg 
håber  ikke,  at  I  vil  plage  jer  selv  med 
frygten  for  fiasko  . . .  Jeg  håber  bare, 
at  I  vil  gøre  det,  som  I  kan  på  den 


bedst  mulige  måde.  Hvis  I  gør  det,      grundlægges«    (se   »At  modstå  det 
vil  I  opleve  mirakler«  (Teachings  of      onde«,  Stjernen,  april  1976,  s.  28). 
Gordon  B.  Hinckley,  1997,  s.  696). 


Margaret  D.  Nadauld,  Unge  Pi- 
gers hovedpræsident:  »Verden  har 
kvinder  nok,  som  er  hårde;  vi  har 
brug  for  kvinder,  som  er  blide  ... 
Der  er  kvinder  nok,  som  er  uhøflige; 
vi  har  brug  for  kvinder,  som  er  dan- 
nede. Vi  har  kvinder  nok,  som  er 
berømte  og  rige;  vi  har  brug  for 
kvinder,  som  har  tro.  Vi  har  grådig- 
hed nok;  vi  har  brug  for  mere  god- 
hed. Vi  har  forfængelighed  nok; 
vi  har  brug  for  mere  dyd.  Vi  har 
popularitet  nok;  vi  har  brug  for 
mere  renhed«  (»Glæden  ved  at 
være  kvinde«,  Liahona,  januar  2001, 
s.  18). 

HVORDAN  KAN  VI  BEDST  BELÆRE 
OM  DISSE  DYDER? 

L&P  46:33:  »Og  I  må  altid  øve 
dyd  og  hellighed  for  mig.« 

Præsident  Gordon  B.  Hinckley: 

»Vi  kan  ikke  gøre  os  noget  håb  om 
at  påvirke  andre  til  at  leve  dydigt, 
hvis  vi  ikke  selv  gør  det.  Vores  ad- 
færd øver  en  langt  større  påvirkning, 
end  nogen  prædiken  vi  kan  holde. 
Vi  kan  ikke  forvente  at  løfte  andre, 
medmindre  vi  selv  står  på  et  højere 
niveau  ...  Hjemmet  er  dydens  vug- 
ge, det  sted,  hvor  karakte- 
ren dannes,  og  vanerne 

HVILKE  VELSIGNELSER  HAR  VI  LØFTE 
OM  VED  AT  LEVE  DYDIGT? 

L&P  121:45:  »...  pryd  altid  dine 
tanker  med  dyd,  da  skal  du  have 
større  frimodighed  for  Guds  åsyn.« 

L&P  25:2:  »...  dersom  du  er  tro- 
fast og  vandrer  på  dydens  stier  for 
mig,  vil  jeg  bevare  dit  liv,  og  du  skal 
få  en  arvelod  i  Zion.« 

Præsident  James  E.  Faust:  »Profe- 
ten Joseph  sagde  . . .  >Hvis  I  lever  op 
til  jeres  privilegier,  kan  englene  ikke 
afholdes  fra  at  være  jeres  omgangsfæl- 
ler<  . . .  Lad  jeres  sjæl  være  meget  stil- 
le, og  lyt  til  Helligåndens  hvisken. 
Følg  de  ædle,  intuitive  følelser,  som  er 
plantet  dybt  i  jeres  sjæl  af  Guddom- 
men i  den  foregående  ver- 
den« (Liahona,  juli  1998, 
s.  103).  □ 


' 

Ravenal  R  Solomon 


I  oktober  1980  var  jeg  ude  at 
cykle,  da  jeg  pludselig  opdage- 
de, at  fodbremsen  ikke  virke- 
de. Jeg  blev  grebet  af  panik,  for  jeg 
vidste  ikke,  bvordan  eller  hvornår 
jeg  kunne  stoppe.  Da  mit  vilde 
ridt  endelig  var  overstået,  og  jeg 
kunne  trille  ind  til  kantstenen, 
stoppede  jeg  lige  ved  siden  af  Ro- 
dico  Flores,  en  god  ven  og  klasse- 
kammerat. Jeg  fortalte  ham,  hvad 

der  var  sket,  og  vi  sludrede  lidt  sammen.  I  løbet  af  sam- 
talen spurgte  han  mig,  om  jeg  havde  tid  til  at  besøge  hans 
kirke.  Da  jeg  vidste,  at  han  var  et  godt  menneske,  og  da 
jeg  så  op  til  de  andre  sidste  dages  hellige,  jeg  kendte,  be- 
sluttede jeg  mig  for  at  tage  derhen  den  følgende  søndag. 


På 

vej 

Jeg  troede  bare,  at  det 

var  en  ødelagt  bremse, 

men  det  blev  begyndelsen 

på  en  lykkelig  rejse. 


sagde  de:   »Vi  skal  nok  komme, 
bror  Solomon.«  Da  jeg  gik,  glemte 
jeg  alt  om  vores  aftale,  for  jeg  reg- 
nede ikke  med,  at  de  ville  komme. 
Tidligt  mandag  morgen  hørte 
jeg  til  min  overraskelse  hundene  gø 
og  en  stemme,   der  råbte:    »Bror 
Solomon!  Bror  Solomon!«  Jeg  kig- 
gede ud  af  vinduet,  og  så  fik  jeg 
straks  en  anden  opfattelse  af  missi- 
onærerne. Jeg  følte  en  bekræftelse 
af,  at  de  virkelig  var  Guds  tjenere.  Jeg  bød  dem  indenfor  og 
lyttede  til  deres  budskab.  Efter  et  stykke  tid  bad  jeg  dem 
om  at  komme  med  et  budskab  hver  dag,  og  det  gjorde  de. 
Lige  efter  min  dåb  den  31.  oktober  1980  inviterede  en 
ven  mig  til  en  wardsfest.  Jeg  sagde  til  mig  selv:  Sikke  en 


Om  søndagen  bemærkede  jeg,  at  den  bygning,  som      rar  kirke.  De  holder  endda  en  fest  for  mig.  Senere  fandt  jeg 


hans  kirke  holdt  deres  møder  i,  var  ren  og  pæn.  Jeg  kun- 
ne mærke  noget  anderledes  der.  Jeg  blev  mødt  af  en,  som 
trykkede  min  hånd  og  sågar  lagde  armen  om  skulderen  på 
mig  og  sagde,  at  han  var  glad  for  at  se  mig.  Jeg  følte  mig 
godt  tilpas,  selv  om  jeg  var  lidt  genert  og  nervøs.  Denne 
bror  fulgte  mig  hen  til  gæsteklassen. 

Da  lektionen  var  forbi,  præsenterede  to  unge  kvinder 
sig  for  mig  og  sagde,  at  de  var  fuldtidsmissionærer.  De 


ud  af,  at  jeg  ikke  var  æresgæsten.  Men  ved  festen  præ- 
senterede mine  venner  mig  for  en  ung  kvinde  og  bad 
hende  om  at  tage  sig  godt  af  mig.  Annie  Ortiz  var  sande- 
lig god  til  at  tage  sig  af  mig.  Og  den  dag  i  dag  tager 
hun  sig  af  mig.  Vi  blev  gift  i  1985  og  beseglet  i  templet  i 
Manila  i  Filippinerne. 

Siden  min  dåb  har  jeg  udviklet  mig  inden  for  evange- 
liet, fordi  jeg  har  haft  mulighed  for  at  tjene.  I  1983  blev 


spurgte,  om  de  måtte  besøge  mig.  Jeg  sagde  straks,  at  jeg      jeg  kaldet  til  at  tjene  som  fuldtidsmissionær  i  Davaomis- 


havde  travlt  og  kom  med  alle  mulige  undskyldninger. 
Men  de  spurgte  igen,  hvornår  jeg  havde  tid,  og  jeg  sagde, 
at  jeg  havde  tid  tidligt  mandag  morgen.  Jeg  sagde,  at  de 
gerne  måtte  komme,  men  kun  hvis  de  kunne  være  der  kl. 
4  om  morgenen. 

Til  min  store  overraskelse  så  de  på  hinanden  og  sagde: 
»Vi  skal  nok  komme,  bror  Solomon.«  Så  fortalte  jeg,  at 
det  var  svært  at  komme  ud  til  vores  hus,  som  lå  midt  mel- 
lem nogle  fiskedamme,  og  at  vi  havde  mange  hunde.  Jeg 
sagde,  at  de  ville  få  svært  ved  at  komme  derud.  Men  igen 


sionen  på  Filippinerne,  og  fire  måneder  efter  at  jeg  var 
blevet  gift,  blev  jeg  kaldet  som  biskop.  Jeg  har  også  tjent 
som  stavspræsident  og  i  missionspræsidentskabet.  Min 
hustru  og  jeg  er  lykkeligt  gift  og  har  to  børn,  Ezra  og  Brig- 
ham, og  vi  ser  frem  til  at  tjene  resten  af  vores  liv. 

Jeg  er  taknemlig  for  den  glæde,  som  jeg  har  fundet  i  Kir- 
ken, for  de  hengivne  missionærer,  som  ikke  gav  op,  og  for 
den  ødelagte  bremse,  som  faktisk  hjalp  mig  på  rette  vej.  □ 

Ravenal  E  Solomon  er  medlem  af  Dagupan  1 .  Ward  i  Dagupan 
Stav  i  Filippinerne. 

Del  var  i  1962,  og  jeg  var  19  år.  Jeg  var  blevet  kaldet  til  at 
udføre  en  mission  i  Mexico,  da  jeg  fik  at  vide,  at  jeg  havde  kræft. 


Ældste  John  B.  Dickson 

De  Halvfjerds 


Kræft?  Mig?  Jeg 
troede  kun,  at  det 
var  folk  i  storbyer- 
ne, som  fik  kræft. 
Efter  flere  biopsier 
og  undersøgelser  af 
dygtige  specialister,  fik  jeg  at  vide,  at 
den  hævelse,  som  jeg  havde  i  højre 
underarm,  var  knoglekræft.  Det  var 
en  type  knoglekræft,  som  dengang 
næsten  altid  havde  dødelig  udgang, 
også  selv  om  man  fik  amputeret  den 
syge  legemsdel. 

Dødelig!  Jeg  var  19.  Tanken  om, 
at  jeg  skulle  lide  af  noget  dødeligt, 
havde  aldrig  slået  mig.  Jeg  glædede 
mig  til  at  udføre  en  mission,  blive  gift 
i  templet,  få  en  dejlig  familie  og  have 
et  vidunderligt  liv.  Men  jeg  elskede 
Herren,  og  jeg  vidste,  at  han  elskede 
mig.  Uanset  om  han  lod  mig  leve  el- 
ler forlade  dette  liv,  ville  det  være  i 
orden. 

Det  øjeblikkelige  resultat  blev,  at 
jeg  mistede  min  højre  arm.  På  læn- 
gere sigt  betød  det,  at  jeg  begav  mig 
ud  på  et  livslangt  eventyr.  Når  jeg 
ser  tilbage  på  mit  liv,  kan  jeg  ærligt 
sige,  at  snarere  end  at  være  en  tra- 
gisk begivenhed  har  tabet  af  min 
arm  vist  sig  at  være   en  af  mine 


største  velsignelser.  Jeg  har  lært  og 
opnået  så  meget  af  det. 

Selve  tilpasningsfasen  var  interes- 
sant. Jeg  havde  arbejdet  som  tøm- 
merhugger og  vejarbejder  i  skovene  i 
det  nordvestlige  USA,  så  min  krop 
var  stærk.  Men  jeg  var  i  den  grad  høj- 
rehåndet, og  jeg  kom  til  at  savne  den 
arm.  Tidligere  havde  jeg  kunnet  kaste 
en  baseball  længere  end  nogen  anden 
på  holdet,  men  med  min  venstre  arm 
kunne  jeg  ikke  kaste  ret  langt.  Det  at 
skrive  var  også  en  oplevelse.  Jeg  hav- 
de en  skrift,  som  selv  et  børnehave- 
barn kunne  have  overgået.  Alt  var 
en  udfordring:  At  binde  snørebånd, 
knappe  skjorter,  bære  store  genstan- 
de, køre  bil,  barbere  mig,  tegne,  spise, 
blive  overbegloet,  lide  af  fantomsmer- 
ter og  så  videre. 

Jeg  blev  hurtigt  klar  over,  at  jeg 
havde  meget  at  vænne  mig  til,  lære 
og  genindlære.  Og  jeg  blev  også  klar 
over,  at  der  ikke  var  ret  meget,  jeg 
kunne  gøre  ved,  at  jeg  kun  havde  en 
arm,  og  at  min  indstilling  til  det  -  og 
til  livet  i  almindelighed  -  helt  afhang 
af  mig  selv.  Jeg  stod  ved  en  skillevej. 
Jeg  kunne  jo  græde,  hvis  jeg  havde 
lyst  til  det,  eller  jeg  kunne  tackle 
denne   og   alle   andre   udfordringer 


med  tro  og  en  positiv  indstilling.  Min 
lykke  og  mit  evige  velbefindende  af- 
hang af  mit  valg. 

Beslutningen  var  ligetil.  Jeg  valgt 
at  være  positiv,  kreativ,  meget  aktiv 
og  at  gøre  alt,  hvad  jeg  kunne  for  at 
fuldføre  min  mission  som  Guds  søn, 
der  var  sendt  ned  for  at  lære  af  mine 
jordiske  erfaringer.  Da  jeg  havde 
truffet  denne  beslutning,  angrede  jeg 
den  aldrig. 

Profeten  Joseph  Smith  (1805- 
1844)  mødte  mange  udfordringer  og 
lidelser,  mens  han  hensygnede  i 
fængslet  i  Liberty.  Da  han  var  be- 
kymret for  de  helliges  og  sin  egen  fa- 
milies velbefindende,  skønt  hans 
egne  fysiske  omstændigheder  var 
elendige,  tryglede  han  Herren  om  at 
få  at  vide,  hvorfor  alt  dette  var  sket, 
når  han  nu  følte,  at  han  forstod  pro- 
cessen omkring  genoprettelsen  og 
etableringen  af  Zion  så  godt.  Herren 
gav  et  svar,  som  vi  alle  kan  drage 
nytte  af  i  vores  eget  liv  med  vores 
mange  udfordringer:  »....  du  [skal] 
vide,  min  søn,  at  alt  dette  skal  give 
dig  erfaring  og  tjene  dig  til  bedste« 
(L&P  122:7). 

Mens  jeg  var  ved  at  drage  mine 
erfaringer  af  min  egen  oplevelse,  stod 

jeg  alene  på  mit  værelse  et  par  dage  ef- 
ter operationen  og  gjorde  mig  klar  til 
at  gå  i  kirke.  Jeg  havde  et  slips  i  hånd- 
en og  tænkte:  Hvad  stiller  jeg  nu  op  med 
det  dumme  slips?  Jeg  overvejede  at  be- 
de min  mor  om  hjælp,  men  jeg  skød 
tanken  fra  mig,  for  jeg  vidste,  at  hun  jo 
ikke  kunne  tage  med  mig  på  mission 
og  binde  mine  slips  og  tage  sig  af  mig. 
Jeg  måtte  lære  at  klare  mig  selv.  Med 
tålmodighed  fik  jeg  bundet  mit  slips, 
selv  om  jeg  måtte  tage  tænderne  til 
hjælp.  Jeg  opdagede,  at  jeg  godt  kun- 
ne, og  at  jeg  endda  var  god  til  det.  Den 
dag  åbnedes  et  vindue  i  mit  sind,  og 
jeg  indså,  at  jeg  med  tålmodighed,  tro 
og  beslutsomhed  kunne  klare  næsten 
alle  de  udfordringer,  jeg  ville  møde. 

Med  tiden  erfarede  jeg,    at  den 
samme  tro,  beslutsomhed  og  positive 

Herren  fortalte  profeten  Joseph 
Smith:  »...  du  [skal]  vide,  min  søn, 
at  alt  dette  skal  give  dig  erfaring 
og  tjene  dig  til  bedste.« 


indstilling  kunne  hjælpe  enhver  gen- 
nem livets  forskellige  vanskelige  udfor- 
dringer. Min  egen  livshistorie  handler 
om  et  fysisk  problem,  men  vi  menne- 
sker møder  også  alle  mulige  andre  ud- 
fordringer. Det  kan  være  økonomiske 
udfordringer,  problemer  i  familiefor- 
holdet, uddannelse,  en  følelse  af  svigt, 
tabet  af  vore  kære  eller  det,  at  vi  bliver 
misforstået.  Ungdommens  udfordrin- 
ger har  ofte  at  gøre  med  fristelser  i  for- 
bindelse med  visdomsordet,  upassende 
sprog,  moralsk  renhed,  upassende  un- 
derholdning og  internet- sider. 

Lad  mig  fortælle  jer  om  fire  prin- 
cipper, som  måske  kan  hjælpe  jer. 

1.  LÆR  JERES  HIMMELSKE  FADER 
AT  KENDE 

Sørg  for  at  kende  dit  for- 
hold  til   din  himmelske 
Fader  og  Frelseren. 
Med    andre 


ord,  sørg  for,  at  du  ved,  hvem  du  er. 
Dit  vidnesbyrd  om  den  plan  for  lyk- 
ke, som  din  himmelske  Fader  har  ud- 
tænkt for  dig,  hjælper  dig  til  at  forstå 
din  evige  skæbne  og  hjælper  dig  til  at 
være  fast  besluttet  på  at  klare  dig  her 
i  livet.  Årsagen  til  at  vi  har  bud,  som 
vi  skal  holde,  står  meget  klar  for  os 
hver  især,  når  vi  forstår,  hvad  det  er, 
Herren  ønsker,  at  vi  skal  blive  til. 
Sørg  for  at  du  forstår  frelsesplanen, 
og  at  dit  vidnesbyrd  om  evangeliet  er 
stærkt. 

Et  vidnesbyrd  om  en  så  væsentlig 
ting  er  ikke  gratis,  men  det  øges,  når 
du  dagligt  beder  i  tro,  studerer  skrif- 
terne og  værdigt  modtager  nadveren 
hver  søndag. 

2.  BESLUT  DIG  NU 

Beslut  dig  allerede  nu  for,  hvor- 
dan du  vil  reagere,  når  du  møder 
gruppepres  og  fristelser.  Da  jeg  var 
omkring  12  år,  besluttede  jeg  mig  for, 
at  jeg  altid  ville  efterleve  visdomsor- 
det. I  årene  derefter  blev  jeg  flere 


gange  opfordret  til  at  bryde  det  bud, 
men  hver  gang  lød  svaret  »Nej!« 
venligt,  hurtigt  og  effektivt.  Fordi 
jeg  på  forhånd  havde  besluttet, 
hvordan  jeg  ville  reagere,  når  jeg  fik 
en  opfordring,  følte  jeg  mig  aldrig 
truet  af  tanken  om  en  dum  beslut- 
ning, når  jeg  blev  udsat  for  pres  fra 
mine  venner. 

Man  taber  intet  ved  at  træffe  en 
god  beslutning.  Hvis  du  ikke  allerede 
har  truffet  din  beslutning,  inden  de 
nedbrydende  opfordringer  eller  fri- 
stelser dukker  op,  så  er  risikoen  for  at 
træffe  det  forkerte  valg  mange  gange 
større. 

Jeg  er  godt  klar  over,  at  nogle  af 
jer  ikke  har  gjort,  som  jeg  har  fore- 
slået, og  derfor  allerede  har  begået 
alvorlige  fejltagelser.  Måske  er  det 
kun  jer  eller  en  eller  to  andre,  som  er 
bekendt  med  disse  fejltagelser,  men 
alligevel  skammer  I  jer  over  dem. 
Selv  om  I  gerne  vil  forsone  jer  med 
Herren,  ved  I  måske  ikke,  hvad  I  skal 
gøre,  eller  hvordan  I  skal  ordne  pro- 
blemet. Må  jeg  foreslå  jer,  at  I  taler 
med  Herren  i  oprigtig  bøn,  forklarer 
jeres  biskop  eller  grenspræsident  om 
sagen  og  taler  med  jeres  forældre.  I 
regner  måske  med  at  møde  kritik  el- 
ler forlegenhed,  men  jeg  tror,  at  I 
møder  kærlighed,  støtte  og  nye  vid- 
underlige muligheder. 

3.  UDSKYD  IKKE  OMVENDELSE 

Sørg  for,  at  I  ikke  forledes  til  at  tro, 
at  vejen  er  let,  og  at  I  kan  leve  efter 
verdens   standarder,   og  at  Herren, 

Vi  betyder  meget  for  vor  himmelske  Fader,  og  han  elsker  os  og 
vil  gerne  have,  at  vi  vender  tilhage.  Samtidig  ønsker  han,  at 
vi  skal  vare  rene  og  lære  og  udvikle  os  gennem  vore  erfaringer. 


uanset  hvad  I  gør,  vil  redde  jer,  så  I 
kan  udskyde  jeres  omvendelse.  Fald 
ikke  i  den  fælde,  som  Nephi  taler 
om:  »Og  der  skal  også  være  mange, 
der  skal  sige:  Æd,  drik  og  vær  lystig, 
men  frygt  alligevel  Gud,  thi  han  vil 
retfærdiggøre  dig,  selv  om  du  begår 
en  lille  synd,  ja,  lyv  lidt,  drag  fordel  af 
næstens  ord  og  grav  en  grav  for  ham; 
der  er  intet  ondt  deri.  Og  gør  alle  dis- 
se ting,  for  i  morgen  skal  vi  dø;  og 
dersom  vi  findes  skyldige,  vil  Gud  slå 
os  med  nogle  få  slag,  og  til  sidst  vil 
vi  blive  frelst  i  Guds  rige«  (2  Nephi 
28:8). 

Herren  ønsker,  at  vi  skal  vende 
tilbage  til  ham,  men  vi  kan  ikke  ven- 
de tilbage  og  samtidig  vælge  verdens 
synd  og  smuds.  Han  ønsker,  at  vi 
skal  være  sande  disciple,  som  er  fast 
besluttet  på  at  blive  som  ham.  Det 
kræver  slid  og  disciplin  at  opnå  de 
velsignelser,  som  han  vil  skænke  os. 
Når  vi  omvender  os  og  gør  vores 
bedste,  vil  Herren  i  sin  nåde  hjælpe 
os  med  at  blive  rene. 

4.  HOLD  BUDENE 

Sørg  for  at  have  Ånden  med  dig 
hver  dag  hele  dit  liv.  Næste  gang  du 
nyder  nadveren,  så  lyt  omhyggeligt 
til  bønnens  ordlyd,  og  så  vil  du  op- 
dage et  særligt  løfte  til  dem,  der  hol- 
der budene.  Og  det  er,  at  »hans  Ånd 
altid  må  være  hos  dem«    (Moroni 


4:3).  Hvor  er  budene  dog  en  stor 
velsignelse. 

Nogle  mener,  at  budene  skal 
hæmme  og  begrænse  os.  Men  faktisk 
er  de  givet  for  at  hjælpe  os  til  at  bli- 
ve mere  som  vor  kærlige  himmelske 
Fader,  som  ønsker  at  dele  fantastiske, 
evige  velsignelser  med  sine  trofaste 
sønner  og  døtre.  Han  opfordrer  os  til 
at  undgå  og  afholde  os  fra  det,  som 
ikke  hører  hjemme  i  den  livsstil,  han 
så  inderligt  ønsker,  at  vi  skal  leve. 

For  nogle  år  siden,  da  søster 
Dickson  og  jeg  ankom  til  missio- 
nærskolen i  Provo  for  at  tale  til 
missionærerne,  spurgte  missions- 
præsidenten,  om  jeg  ville  binde  mit 
slips  for  missionærerne,  så  de  kunne 
forstå,  at  de  kunne  tackle  de  udfor- 
dringer, de  ville  møde  som  missio- 
nærer. Jeg  fulgte  hans  opfordring  og 
tilpassede  min  tale,  så  den  kom  til 
at  dække  noget  af  det,  som  jeg  har 
nævnt  i  denne  artikel. 

Da  jeg  var  næsten  færdig  med 
min  tale,  bad  jeg  fire  missionærer, 
som  sad  på  forreste  række  om  at  træ- 
de frem  og  deltage  i  et  lille  slipsebin- 
dingskapløb.  En  af  dem  spurgte,  om 
de  kun  måtte  bruge  venstre  hånd, 
men  jeg  sagde,  at  de  skulle  bruge 
begge  hænder.  Som  I  kan  forestille 
jer,  blev  missionærerne  meget  over- 
raskede, da  jeg  vandt. 

Men  denne  artikel  har  ikke  meget 


at  gøre  med  at  være  den  hurtigste 
slipsebinder,  den  bedste  fodboldspil- 
ler, formand  for  elevrådet  eller  den, 
der  kan  guffe  flest  hamburgere.  Den 
handler  om  at  vide,  hvem  vi  er,  at 
vi  betyder  meget  for  vor  himmelske 
Fader,  og  at  han  elsker  os  og  gerne 
vil  have,  at  vi  vender  tilbage.  Sam- 
tidig ønsker  han,  at  vi  skal  være 
rene  og  lære  og  udvikle  os  gennem 
vore  erfaringer. 

I  årenes  løb  har  jeg  måttet  tackle 
mange  udfordringer  i  mit  liv,  ligesom 
I  har  i  jeres.  Tiden  mellem  de  ople- 
velser har  været  fredelig  og  let.  Men 
den  sande  personlige  vækst  er  altid 
kommet,  når  jeg  har  måttet  kæmpe 
mig  gennem  en  af  livets  udfordringer. 
Når  udfordringerne  kommer,  bør  vi 
betragte  dem  som  et  springbræt  til 
videre  udvikling,  snarere  end  hin- 
dringer for  vores  fremgang.  For  de 
kommer  helt  sikkert,  og  vi  skal  over- 
vinde dem  og  komme  videre.  □ 

SIDSTE  DAGES  HELLIGE  RØSTER 


»GUDS  RIGE 
ER  HER« 


Vi  er  borgere  i  det 
største  rige  på  jor* 
den,«  siger  præsi- 
dent Gordon  B.  Hinckley,  »et 
rige,  som  ikke  styres  ved  men- 
neskers visdom,  men  ledes  af 
Herren  Jesus  Kristus.  Det  er  en 
realitet.  Dets  fremtid  er  sikker«  (se 
dette  nummer,  side  4) . 
budskab  fra  Det  Første  Præsidentskab  frem- 
hæver præsident  Hinckley  syv  sandhedssøj- 
ler,  evige  sandheder,  som  ikke  ændrer  sig, 


■■.-.■■., ■■*>■.?■.,<.■:    ■: 


W  I  denne  måneds 


selv  om  verden  ændrer  sin  op- 
fattelse og  sine  værdier.  En  af 
disse  søjler  er,  at  »Guds  rige  er 
her«.  Denne  enkle  og  grund- 
læggende sandhed  møder  en- 
hver, som  kommer  i  kontakt 
med  Kirken  og  oprigtigt  ønsker  at 
erfare,  at  den  er  sand.  Som  de  føl- 
gende historier  illustrerer,  så  ændrer  denne 
sandhedssøjle  sig  ikke,  men  når  mennesker 
får  et  vidnesbyrd  om  den,  så  ændres  deres 
hjerte  og  tilværelse. 


En  vidunderlig  gave  til  mig 

Stefanin  Postiglione 


Jeg  er  ofte  blevet  spurgt,  hvorfor 
jeg  blev  medlem  af  Jesu  Kristi 
Kirke  af  Sidste  Dages  Hellige,  og  jeg 
har  altid  fortalt  historien  om,  hvor- 
dan jeg  traf  missionærerne  hjemme 
hos  en  god  ven,  som  lige  var  blevet 
døbt.  Men  efterhånden  som  tiden  er 
gået,  er  det  gået  op  for  mig,  at  der  in- 
den dette  første  møde  var  sket  me- 
get, som  havde  forberedt  mig  til  at 
modtage  evangeliet. 

Jeg  var  en  aktiv  og  energisk  ung 


kvinde,  og  mit  liv  gik  med  at  hygge 
mig  med  vennerne  og  træne  i  sports- 
centret. Intet  andet  interesserede 
mig.  Jeg  var  meget  optaget  af  kamp- 
sport. Jeg  levede  og  åndede  for  min 
sport.  Den  var  blevet  en  livsstil  for 
mig.  Ja,  faktisk  var  den  næsten  min 
religion.  Jeg  var  dygtig  og  havde  lært 
meget.  Min  stolthed  øgedes,  da  an- 
dre lagde  mærke  til  mine  evner,  især 
fordi  jeg  var  kvinde  i  en  sportsgren, 
som  er  domineret  af  mænd. 

Med  tiden  begyndte  jeg  at  føle 
mig  underligt  tilpas  efter  dagens 
træning.  Jeg  følte  mig  ofte  stakåndet, 
og  mit  hjerte  hamrede  voldsomt. 

Det  viste  sig,  at  anstrengelserne 
ved  den  krævende  sport  havde  for- 
stærket en  medfødt  tendens  til  hjer- 
teflimren.  Smerten  blev  værre,  og 
nogle  gange  kunne  jeg  end  ikke  stå 
på  benene.  I  løbet  af  meget  kort  tid 
forsvandt  min  selvsikkerhed.  En 
række  uheldige  lægelige  beslutninger 


z 
O 


IH««***** 


Jeg  elskede  kampsport.  Men  den 
krævende  træning  forværrede  en 
medfødt  tendens  til  hjerteflimmer. 
Mine  lidelser  fik  mig  til  at  søge 
efter  noget  mere. 


forværrede  min  tilstand,  og  to  gange 
var  jeg  ved  at  få  et  hjerteslag. 

Over  en  periode  på  fem  år  blev  jeg 
opereret  to  gange  og  måtte  ofte  søge 
læge  og  indlægges.  Til  sidst  krævede 
jeg  konstant  pleje  fra  mine  forældre. 

Mens  jeg  lå  på  hospitalet,  opleve- 
de jeg  megen  lidelse  og  smerte,  og  jeg 
fik  øjnene  op  for  nødvendigheden  af, 
at  vi  elsker  hinanden.  Jeg  begyndte  at 
forstå,  hvad  der  virkelig  betyder  no- 
get her  i  livet. 

Min  sjæl  var  forandret,  og  jeg  følte, 
at  nogen  havde  givet  mig  en  frisk  start 
her  i  livet.  Jeg  begyndte  at  tænke  på 
Gud,  som  jeg  indtil  da  ikke  havde  følt 
spillede  nogen  rolle  i  mit  liv.  Jeg  be- 
gyndte at  studere  forskellige  religioner, 
og  deres  fælles  fokus  på  kærlighed  gjor- 
de indtryk  på  mig.  Så  fortalte  en  venin- 
de mig  om  de  missionærer,  som  havde 
givet  hende  så  stor  glæde.  Jeg  mødte 
dem  og  blev  døbt  en  måned  senere. 

I  dag  er  jeg  taknemlig  for  mine  li- 
delser, for  takket  være  lidelserne  blev 
vejen  banet  for,  at  jeg  kunne  høre  om 
evangeliet.  Gud  har  virkelig  usæd- 
vanlige måder  at  berede  sine  børn  på. 

Siden  jeg  modtog  evangeliet  har 
jeg  haft  det  privilegium  at  fortælle 
andre  om  evangeliet.  Jeg  har  også 
været  i  templet  og  er  blevet  rigt  vel- 
signet. Jeg  er  Gud  taknemlig  for,  at 
jeg  har  været  i  stand  til  at  virke  for 
ham.  Hans  evangelium  er  virkelig  en 
vidunderlig  gave  til  mig. 

Stefania  Postiglione  er  medlem  af  Flegreo 
Gren  i  Napoli  Distrikt  i  Italien. 


Jeg  nægtede 
at  lytte 

Isabel  Berrios 

Jeg  havde  altid  troet  på  vor  him- 
melske Fader  og  Jesus  Kristus. 
Men  det  med  Kirken  var  en  anden 
sag.  Jeg  mente,  at  den  var  som  alle 
andre  kirker.  En  kirke  blandt  man- 
ge, der  alle  ville  kunne  føre  mig  til 
frelse. 

Hvorfor  var  jeg  så  medlem?  Jeg 
havde  søgt  efter  en  kirke,  der  svare- 
de til  mine  religiøse  principper.  Da 
jeg  fandt  Jesu  Kristi  Kirke  af  Sidste 
Dages  Hellige,  var  jeg  klar  over,  at 
jeg  havde  fundet  »en  god  religion«, 
som  støttede  de  lærdomme,  jeg  alle- 
rede troede  på  som  følge  af  mit  stu- 
dium af  Bibelen.  Den  viden  var  nok 
for  mig,  mente  jeg. 

Men  efterhånden  som  jeg  kom  i 
kirke  og  lyttede  til  taler  og  vidnes- 
byrd, fik  jeg  et  ønske  om  selv  at  vide, 
om  Kirken  virkelig  var  Jesu  Kristi 
genoprettede  kirke  -  den  eneste  san- 
de kirke  på  jorden.  Jeg  besluttede 
mig  for  at  læse  Mormons  Bog  -  no- 
get jeg  ikke  tidligere  havde  gjort. 
Da  jeg  havde  læst  Kirkens  tidsskrif- 
ter, vidste  jeg  selvfølgelig,  at  jeg  ikke 
kunne  få  et  vidnesbyrd,  hvis  jeg  ikke 
studerede  i  tro  og  med  et  hjerte,  som 
var  åbent  for  vidnesbyrd  fra  vor 
himmelske  Fader.  Så  jeg  studerede, 
og  jeg  modtog  et  vidnesbyrd  om,  at 
Mormons  Bog  var  sand. 

Men  jeg  tvivlede  stadig  på  Kirken. 
Jeg  ville  have  en  klar  og  endegyldig 


bekræftelse  fra  Gud,  noget  fantastisk, 
som  ville  få  mig  til  at  føle  mig  sikker. 
Jeg  vidste,  at  jeg  ikke  skulle  bede  om 
et  tegn,  men  tanken  optog  mig  og 
holdt  mig  sikkert  fra  at  modtage  de 
vidnesbyrd,  jeg  søgte  efter.  Jo  mere 
jeg  søgte  en  sådan  bekræftelse,  desto 
mere  oprørsk  blev  jeg.  Så  begyndte 
jeg  at  opgive  håbet. 

En  dag  i  en  institutklasse  viste 
læreren  en  video,  der  beskrev  en, 
der  mindede  meget  om  mig  selv  - 
en,  som  ikke  var  sikker  på  sit  vid- 
nesbyrd. Han  spurgte  sin  biskop  til 
råds,  og  biskoppen  forklarede,  at  vor 
himmelske  Fader  søger  efter  de  rette 
øjeblikke  til  at  besvare  vore  bønner, 
men  vi  skal  være  lydhøre  og  modta- 
gelige over  for  Helligånden.  Biskop- 
pen i  videofilmen  sagde  også,  at  det 
kræver  tid  og  et  ydmygt  hjerte  at 
lære  at  genkende  Helligåndens  røst. 

De  ord  rørte  mig  dybt.  Jeg  blev 
klar  over,  at  jeg  aldrig  havde  lyttet  til 
Andens  røst  med  hensyn  til  Kirken, 
fordi  jeg  ikke  havde  været  villig  til  at 
gøre  det.  Lige  siden  jeg  var  begyndt 
at  bede  om  at  få  et  vidnesbyrd  om 
Kirken,  var  svarene  kommet  til  mig 
stille,  lidt  efter  lidt,  men  jeg  havde 
nægtet  at  lytte. 

1  løbet  af  den  institutklasse  ople- 
vede jeg  en  forandring  i  hjertet,  som 
jeg  ikke  forstod,  og  den  tunge  byrde 
af  tvivl,  som  jeg  havde  båret  på  i  ni 
år,  forsvandt.  Nu  anerkendte  jeg  det, 
jeg  tidligere  havde  tvivlet  på. 

Men  selv  da  var  jeg  fristet  til  at 

Mens  jeg  så  videoen,  gik  det  op  for 
mig,  at  jeg  aldrig  havde  lyttet  til 
Åndens  røst  med  hensyn  til  Kirken. 
Svaret  var  kommet  stille,  lidt  efter 
lidt,  men  jeg  havde  nægtet  at  lytte. 

stritte  imod  Ånden.  Jeg  sagde  til  mig 
selv,  at  det  jeg  følte,  blot  var  en  for- 
bigående følelse,  en  følelsesmæssig 
reaktion  på  filmen.  Denne  indre 
kamp  fortsatte,  da  jeg  gik  fra  klassen, 
så  jeg  fandt  et  sted,  hvor  jeg  kunne 
være  alene.  Og  der  følte  jeg  Hellig- 
åndens tilstedeværelse  endnu  tydeli- 
gere, og  endelig  blev  jeg  befriet  for 
min  tvivl.  Jeg  fyldtes  med  ubeskrive- 
lig glæde.  En  byrde  var  lettet  fra  mi- 
ne skuldre. 

Nu  kan  jeg  med  fuld  overbevis- 
ning sige,  at  Jesu  Kristi  Kirke  af 
Sidste  Dages  Hellige  er  den  eneste 
sande  kirke,  genoprettet  i  disse  sidste 
dage  af  Jesus  Kristus  gennem  profe- 
ten Joseph  Smith.  Dette  vidnesbyrd 
er  meget  dyrebart  for  mig.  Takket 
være  det  føler  jeg  mig  åndeligt  be- 
redt til  at  modtage  større  lys  og 
kundskab,  som  Herren  og  hans  kirke 
kan  tilbyde  mig. 

Isabel  Berrios  er  medlem  af  Linde  Ward  i 
Cobija  Stav  i  Cochabamba  i  Bolivia. 

Af  et  enkelt  frø 

Rex  Eugene  Cooper 

En  af  de  mest  skuffende  perioder 
af  min  mission  var  de  fire  måne- 
der, som  jeg  tilbragte  i  Tulancingo 
i  Mexico.  Vores  arbejde  var  hårdt. 


Dag  efter  dag  tilbragte  min  kamme- 
rat og  jeg  flere  timer  med  at  banke  på 
døre,  men  ingen  var  interesseret. 

Til  sidst  traf  vi  to  mænd,  som  lyt- 
tede til  vores  budskab.  Jeg  blev  meget 
glad,  for  jeg  mente,  at  de  ville  blive 
en  styrke  for  den  lille  gren  i  Tulan- 
cingo. Men  da  de  begge  afviste  at  bli- 
ve døbt,  var  jeg  knust. 

Nogenlunde  samtidig  kom  en  12- 
årig  pige  til  Tulancingo  for  at  besøge 
sin  familie  i  grenen.  Hun  blev  inter- 
esseret i  Kirken  og  tog  begejstret 
imod  evangeliet.  Kort  efter  gav  hen- 
des far  sin  tilladelse  til,  at  hun  kunne 
blive  døbt. 

Men  denne  dåb  hjalp  ikke  meget 
på  den  skuffelse,  som  jeg  stadig  følte 
på  grund  af  de  to  mænd.  Jeg  havde 
håbet,  at  de  kunne  være  med  til  at 
opbygge  Kirken  i  dette  område.  Og 
da  pigen  var  så  ung  og  desuden  var 
det  eneste  medlem  af  Kirken  i  sin  fa- 
milie, spekulerede  jeg  på,  om  hun 
kunne  blive  ved  med  at  være  aktiv. 
Hun  forlod  Tulancingo  kort  efter  sin 
dåb,  og  jeg  mistede  kontakten  med 


hende.  Ja,  faktisk  glemte  jeg  alt  om 
hende. 

Der  er  gået  35  år  siden  min  missi- 
on, og  for  ikke  så  længe  siden  mod- 
tog jeg  ganske  uventet  dette  brev: 

Kære  bror  Cooper. 

Mit  navn  er  J.  Jovita  Perez  Acosta. 
Jeg  blev  døbt  den  1.  december  1965  i 
Tulancingo.  Jeg  har  altid  tænkt  på,  at 
jeg  så  gerne  ville  takke  dig,  fordi  du 
bragte  mig  evangeliet. 

Da  du  underviste  mig  om  evangeliet, 
var  jeg  12  år  og  tilbragte  sommeren  i 
Tulancingo.  Jeg  kan  tydeligt  huske  den 
dag,  hvor  jeg  hørte  historien  om  Joseph 
Smith.  Jeg  følte,  at  den  var  sand,  og 
samme  aften  knælede  jeg  for  første  gang 
og  bad,  sådan  som  du  havde  lært  mig. 
Ved  den  lejlighed  lærte  jeg,  hvordan 
man  skal  tale  med  vor  himmelske  Fader. 

Min  mor  blev  vred  på  min  far,  fordi 
jeg  var  blevet  døbt,  og  de  sendte  mig  på 
en  katolsk  kostskole.  Der  var  ingen 
medlemmer  af  Kirken  i  det  område. 
Jeg  havde  end  ikke  et  eksemplar  af 
Mormons  Bog.  Men  jeg  blev  ved  med  at 

bede,  og  de  frø,  som  du  havde  sået  i  mit 
hjerte,  begyndte  at  spire. 

En  dag  hvor  jeg  overvejede  min  reli- 
giøse situation,  følte  jeg,  at  min  himmel- 
ske Fader  ikke  var  tilfreds  med  mig.  ]eg 
var  forvirret.  Jeg  fortalte  ham,  at  jeg  så 
gerne  ville  være  medlem  af  hans  Kirke. 
Jeg  bad  ham  om  at  hjælpe  mig  med  at 
være  ham  en  god  datter.  Kort  efter  følte 
jeg  mig  tilskyndet  til  at  skrive  til  (SDH)- 
Kirkens  skole  i  Mexico  City  for  at  søge 
optagelse  der.  Jeg  blev  optaget.  Og  så 
begyndte  mit  vidnesbyrd  at  tage  form. 

Syv  år  senere  blev  mine  tre  yngre 
søstre  medlemmer  af  Kirken,  og  de  flyt- 
tede også  hen  til  Kirkens  kostskole.  Min 
mor  forlangte,  at  vi  skulle  komme  i  hen- 
des kirke  i  sommerferien,  men  vi  læste 
stadig  i  skrifterne,  og  vi  begyndte  at  hol- 
de familieaften.  Ti  år  efter  min  dåb  blev 
min  mor  og  min  lillebror  døbt.  Et  år  se- 
nere blev  min  far  døbt.  Vi  blev  de  første 
medlemmer  i  vores  by,  ja,  i  alle  byerne  i 
oplandet.  Den  nærmeste  kirkebygning 
lå  fire  timers  kørsel  derfra.  Hver  anden 
uge  drog  mine  forældre  af  sted  for  at 
overvære  Kirkens  møder. 

På  den  tid  blev  jeg  meget  syg  og  rej- 
ste hjem  for  at  bo  hos  mine  forældre.  Vi 
holdt  familieaften  hver  uge.  Min  mor 
inviterede  næsten  alle  i  nabolaget  med, 
og  omkring  30  deltog. 

En  dag  ringede  jeg  til  missionshjem- 
met  i  Mexico  City  og  bad  om  at  få  sendt 
missionærer  ud,  og  sådan  gik  det  til,  at 
den  første  gren  blev  dannet  i  det  områ- 
de. Min  far  var  grenspræsident,  og  min 
mor  var  hjælpeforeningspræsidentinde. 


Nu  er  der  mange  grene  i  de  andre  byer, 
og  de  er  blevet  organiseret  i  to  distrikter. 

Min  søster  omvendte  den  mand,  som 
hun  nu  er  gift  med,  og  de  har  begge 
været  på  mission.  Han  er  biskop  i  Ci- 
udad  Judrez,  og  de  har  fem  børn.  To  af 
mine  nevøer  og  en  niece  har  også  været 
på  mission.  Sidste  år  vendte  min  ældste 
søn  hjem  fra  sin  mission,  og  min  datter 
tjener  i  øjeblikket  i  Washington  D.C. 
Min  yngste  søn  tager  på  mission  i  Mex- 
ico i  næste  måned. 

Alt  i  alt  har  mine  forældre  26  bør- 
nebørn, som  er  medlemmer  af  Kirken. 
Som  du  kan  se  er  det  lille  frø,  som  du 
såede  for  mange  år  siden,  blevet  til  et 
træ,  og  det  bærer  frugt  og  skaber  frø  til 
nye  træer.  Er  det  ikke  vidunderligt!  Da 
min  ældste  søn  rejste  på  mission,  fortal- 
te jeg  ham,  at  det  eneste,  han  skulle 
gøre,  var  at  så  med  kærlighed  i  Herrens 
vingård.  Han  ville  måske  aldrig  selv  se 
træet  vokse  op  og  bære  frugt,  men  det 
ville  Herren. 

Evangeliet  har  givet  mig  stor  glæde, 
og  uden  det  ved  jeg  ikke,  hvordan  mit  liv 
ville  have  udformet  sig.  Jeg  ved,  at  Jesus 
Kristus  er  min  Forløser,  og  at  hans  værk 
skrider  fremad  til  velsignelse  for  jordens 
familier. 

Din  søster  i  troen, 

Jovita  Perez 

Da  jeg  læste  det  brev,  fyldtes  jeg 
med  glæde.  Jeg  er  nu  blevet  klar 
over,  at  det  største,  jeg  udrettede  på 
min  mission,  var  noget,  som  dengang 
syntes  næsten  ubetydeligt. 


Missionærer  er  sjældent  klar  over 
alle  følgerne  af  deres  virke.  Men  hvis 
vi  gør  alt  det  gode,  vi  kan,  uden  at 
gøre  os  bekymringer  om  konsekven- 
serne, finder  vi  sand  glæde  ved  at 
forkynde  evangeliet. 

Rex  Eugene  Cooper  er  medlem  af  High- 
land 4.  Ward  i  Highland  Øst  Stav  i  Utah. 

Min  ven 
»Milkshake« 

Robert  Lee  »Rocky«  Crockrell 

I  februar  1958,  da  jeg  var  17  år,  ind- 
trådte jeg  i  det  amerikanske  søværn. 
Jeg  kom  til  at  gøre  tjeneste  på  et 
hangarskib,  hvor  jeg  traf  Raymond 
Covington  fra  Provo  i  Utah. 

Jeg  syntes,  at  Raymond  var  en 
smule  sær  —  han  hverken  røg,  drak, 
bandede  eller  noget.  Jeg  spurgte 
ham,  hvad  han  gjorde,  når  han 
trængte  til  at  more  sig.  Han  sagde,  at 
han  gjorde  meget  forskelligt,  men  al- 
lermest holdt  han  af  at  indlede  eller 
afslutte  sin  dag  med  en  eller  to  store 
milkshakes.  Så  Raymond  fik  øgenav- 
net »Milkshake«. 

Om  aftenen  fortalte  Raymond 
mig  om  sin  kirke,  Jesu  Kristi  Kirke  af 
Sidste  Dages  Hellige.  Jeg  var  ganske 
interesseret,  indtil  han  fortalte  mig, 
at  hvis  jeg  blev  medlem  af  hans  kir- 
ke, kunne  jeg  ikke  modtage  præste- 
dømmet. Det  brød  jeg  mig  ikke  om. 
Da  Raymond  så,  hvor  ophidset  jeg 
blev,  gav  han  udtryk  for  sin  opfattel- 
se af,  at  jeg  måske  en  dag  ville  kunne 
få  præstedømmet. 

Som  tiden  gik  kom  jeg  til  at  sætte 
Raymond  over  alle  mine  andre  ven- 
ner på  grund  af  hans  adfærd.  Efter  en 
tid  opdagede  jeg,  at  jeg  var  holdt  op 
med  at  leve  det  liv,  jeg  havde  levet 
tidligere,  og  at  jeg  stræbte  efter  at 
gøre  det  rette.  Han  fik  mig  til  at  ind- 
se, at  jeg  ikke  behøvede  at  bande  el- 
ler drikke  spiritus.  Jeg  kunne  vælge 
at  leve  et  retskaffent  liv. 

En  dag  sad  flere  af  gutterne  og 
spillede  kort  på  dækket.  En  af 
dem  så  op  på  Raymond  og 
sagde:  »Milkshake!  Hvis 


du  siger  det  her  bandeord,  så  får  du 
hele  puljen.«  Jeg  talte  hurtigt  penge- 
ne og  opdagede,  at  der  var  næsten  to 
måneders  hyre.  Jeg  regnede  med,  at 
eftersom  Raymond  og  jeg  var  venner, 
ville  han  give  mig  halvdelen.  Men  til 
min  skuffelse  ville  han  ikke  bande. 
Jeg  tryglede  ham  om  at  gøre  det,  men 
han  ville  ikke  bruge  sådan  et  sprog. 
Da  forstod  jeg,  at  det  var  et  helligt 
ansvar  at  være  sidste  dages  hellig. 

Raymond  blev  hjemsendt  i  juni 
1961,  og  jeg  blev  hjemsendt  senere 
samme  år.  Jeg  spekulerede  ofte  på, 


En  af  sømændene  så  op  på 
Raymond  og  sagde:  »Milkshake! 
Hvis  du  siger  det  her  bandeord, 
så  får  du  hele  puljen.« 


hvad  der  var  blevet  af  min  gamle 


ven. 


En  dag  mange  år  senere,  i  1990, 
kiggede  jeg  ud  af  vinduet  fra  mit 
hjem  i  staten  Washington  i  USA  og 
fik  øje  på  to  velklædte  unge  mænd. 
De  var  missionærer  for  Kirken,  og 
jeg  inviterede  dem  indenfor.  Da  vi 
havde  talt  lidt  sammen,  fandt  jeg  ud 
af,  at  Raymonds  håb  var  blevet  til 
virkelighed:  Præsident  Spencer  W. 
Kimball  havde  i  1978  modtaget  en 
åbenbaring,  som  betød,  at  alle  vær- 
dige mænd  kunne  modtage  præste- 
dømmet. Jeg  var  begejstret.  Efter  at 
være  blevet  undervist  sagde  jeg  ja  til 
at  blive  døbt. 

På  det  tidspunkt  fortalte  jeg  en 
nabo,  som  også  var  medlem  af  Kir- 
ken, om  mit  venskab  med  Raymond. 
Jeg  anede  ikke,  at  denne  nabo  ville 
tage  til  Utah  og  faktisk  finde  Raym- 
ond. To  uger  senere  kørte  min  gamle 
ven  »Milkshake«  mere  end  1600  km 
for  at  tale  ved  min  dåb.  Han  sagde, 
at  han  altid  havde  vidst,  at  jeg  ville 
blive  medlem  af  Kirken. 

I  december  1997  blev  jeg  ringet 
op  af  Raymonds  datter,  som  fortalte 
mig,  at  han  var  gået  bort.  Det  gjorde 
mig  bedrøvet,  men  jeg  smiler,  når  jeg 
tænker  på  den  genforening  Rocky 
og  hans  gamle  ven  Milkshake  en 
dag  skal  opleve  på  den  anden  side  af 
sløret.  □ 

Robert  Lee  »Rocky«  Crockrell  er  medlem 
af  Wollochet  Ward  i  Tacoma  Stav  i 
Washington, 

Evigt  venskab 


Ældste  Marvin  J.  Ashton  (1915-1994) 


Min  hustru  og  jeg  var  ude  i  for- 
haven en  dag,  da  avisbudet 
kom  cyklende  hen  ad  gaden. 
Hans  cykel  var  læsset  med  aviser.  Små  20- 
25  meter  bag  ham  fulgte  en  anden  dreng 
efter  på  cykel.  På  det  tidspunkt  var  jeg  ik- 
ke klar  over,  hvad  deres  indbyrdes  forhold 
var,  men  de  kom  drønende  med  god  fart. 

Da  avisbudet  nåede  vores  haveindgang, 
kørte  han  for  hurtigt  til  at  kunne  lægge  an 
til  landing  ved  vores  hjem,  så  han  røg  den 
ene  vej,  cyklen  den  anden  og  aviserne  over 
det  hele.  Vi  så,  at  drengen  var  landet  på 
plænen  og  derfor  ikke  havde  slået  sig,  men 
vi  tænkte,  at  han  nok  var  flov  over  at  være  faldet  for 
øjnene  af  sin  ven,  så  vi  skyndte  os  hen  til  ham. 

Ved  synet  af  hans  nedslag,  hvis  vi  kan  kalde  det  det, 
råbte  hans  ven  begejstret  og  lo  hjerteligt,  mens  han  god- 
tede sig  over  sin  vens  ulykke. 

For  at  lette  på  den  pinlige  stemning  og  for  at  rette  op 
på  avisbudets  stolthed,  gik  jeg  hen  til  ham  og  sagde:  »Det 
må  være  surt  at  høre  sin  ven  grine,  når  man  har  bidt  i 
græsset.« 

Han  fortsatte  med  at  samle  sine  aviser  op  uden  at 


Ældste  Man/in  J. 

Ashton  tjente  i  De 

Tolv  Apostles  Kvorum 

fra  1971  til  1994. 

Han  blev  opretholdt 

som.  assistent  til  De 

Tolv  den  3.  oktober 

1969,  hvor  han  holdt 

denne  tale. 


hæve  blikket.  Endelig  havde  han  samlet 
dem  alle  og  satte  sig  op  på  sin  cykel,  og 
mens  han  kørte  væk  fra  vores  hus,  sagde 
han:  »Han  er  ikke  min  ven  -  han  er  min 
bror.« 

Hans  ord  har  givet  genlyd  i  mine  ører  li- 
ge siden,  og  jeg  har  tænkt  meget  over  dem. 
Jeg  mener  oprigtigt,  at  meningen  med  fa- 
milieaften og  hjemmeundervisning  er  at  få 
familiens  medlemmer  til  at  indse,  at  en 
bror  godt  kan  være  en  ven,  og  at  en  søster 
kan  være  en  ven,  og  at  en  far  og  en  mor 
kan  være  mere  end  forældre  -  de  kan  være 
venner. 
Jeg  håber  og  beder  til,  at  vi  kan  forstå  den  visdom  og 
inspiration,  som  ligger  i  at  skabe  et  hjem,  hvor  familiens 
medlemmer  kan  se  på  faderen  og  sige:  »Han  er  min  bed- 
ste ven«  eller  »Min  mor  er  mere  end  en  mor;  hun  er  min 
ven.«  Når  vi  indser,  at  familiemedlemmer  kan  være  mere 
end  bare  slægtninge,  og  at  de  faktisk  er  venner,  så  får  vi 
et  glimt  af  det  liv,  som  vor  himmelske  Fader  ønsker,  at  vi 
skal  leve,  ikke  blot  som  brødre  og  søstre,  men  som  rigtig 
gode  venner.  □ 

Fra  en  tale  ved  oktoberkonferencen  1 969. 

Evangeliet  har  slået  dybe 
rødder  i  dette  gamle 
sydamerikanske  land. 
Den  vækst,  vi  ser  i  dag, 
lover  en  endnu  større 
vækst  i  fremtiden. 

Don  L.  Searle 

Berta  Lopez  peger  på  to  ræk- 
ker unge  piger  på  et  billede  i 
et  gulnet  nummer  af  Liahona 
(spansk):  »Der  står  jeg.«  Dengang  var 
hun  teenager,  en  af  en  håndfuld  unge, 
som  deltog  i  en  aktivitet  for  sidste  da- 
ges hellige  piger  i  Guatemala  City  den 
dag  i  1951.  Dengang  var  de  kun  en 
halv  snes.  Men  for  Kirken  i  Guate- 
mala er  det  to  generationer  siden. 
Nu  kan  Berta  kiggede  ud  af  sit 

Til  venstre:  Et  guatemalansk  par 
besøger  mayaruinerne  ved  Tikal. 
Indsat,  øverst:  Udine  Falabella, 
den  første  stavspræsident  i  Guate- 
mala. Indsat,  midterst:  Montufar 
kirkebygning  i  Guatemala  City  - 
den  første  af  Kirkens  bygninger  i 
Mellemamerika.  Indsat,  nederst: 
Federico  Castro,  der  er  præsident 
for  Atldntico  Stav  i  Guatemala  City, 
sammen  med  sin  familie. 

vindue  mod  nabohuset,  hvor  hendes 
datter,  Gina  Ramirez,  leder  en  aktivi- 
tet for  Primarys  væbnerklasse.  Gina 
er  primarypræsidentinde  i  en  gren  i 
Guatemala  City  Stav,  som  er  en  af 
byens  20  stave.  Det,  som  Berta  kan 
se,  repræsenterer  en  vækst,  som 
medlemmerne  i  Guatemala  knap 
turde  drømme  om  for  50  år  siden. 

I  en  anden  ende  af  hovedstaden 
er  unge  Ricardo  Ayala  og  hans  fami- 
lie på  vej  hen  til  stavscentret  for  at 
overvære  en  fireside,  som  transmit- 
teres fra  Salt  Lake  City  med  simul- 
tanoversættelse til  deres  eget  sprog. 

Ricardo,  der  er  medlem  af  Palmita 
Stav  i  Guatemala  City,  går  ud  af  fol- 
keskolen i  år.  Han  håber  at  komme  på 
mission,  når  han  fylder  19.  Selv  om 
det  ikke  bliver  let  at  finde  et  job,  har 
han  i  sinde  at  arbejde  og  spare  op,  så 
han  selv  kan  betale  alle  omkostnin- 
ger i  forbindelse  med  missionen. 

Takket  være  sidste  dages  hellige 
som  familierne  Lopez  og  Ayala  har 
holdningen  til  Kirken  ændret  sig 
meget  i  Guatemala.  Der  er  ingen,  der 
fæster  særlig  lid  til  de  urigtige  op- 
lysninger om  Kirken,  som  engang 
florerede  her.   I  dag  kender  mange 


guatemalanere  sidste  dages  hellige  og 
ved,  hvad  de  står  for.  Procentdelen  af 
sidste  dages  hellige  i  befolkningen 
(omtrent  1,5)  ligger  tæt  på  det,  man 
kender  i  USA  (omtrent  1,8).  Ligesom 
templet  er  blevet  et  vartegn  for  Gua- 
temala City,  er  sidste  dages  hellige  ved 
at  blive  vartegn  i  deres  lokalsamfund. 

UDFORDRINGERNE  OVERVINDES 

De  første  sidste  dages  hellige  mis- 
sionærer ankom  til  Guatemala  i 
1947,  efter  at  John  O'Donnal,  en 
derboende  amerikaner,  besøgte  Kir- 
kens hovedsæde  i  Salt  Lake  City  og 
fortalte,  at  der  var  mange  mennesker 
i  det  land,  som  var  parat  til  at  høre 
evangeliet.  Hans  hustru,  Carmen, 
var  den  første  guatemalaner,  som 
blev  døbt.  Bror  O'Donnal  tjente  se- 
nere som  missionspræsident  og  tem- 
pelpræsident i  Guatemala. 

I  1952  blev  den  mellemamerikan- 
ske mission  dannet.  Inden  den  blev 
delt  i  1965,  omfattede  den  seks  lande: 
Guatemala,  Honduras,  El  Salvador, 
Costa  Rica,  Nicaragua  og  Panama. 
Nu  er  der  fire  missioner  alene  i  Guate- 
mala, og  der  er  40  stave  i  landet.  I 
1989  blev  ældste  Carlos  H.  Amado, 

der  er  indfødt  guatemalaner,  kaldet 
som  medlem  af  De  Halvfjerds. 

Men  Kirken  i  Guatemala  har  stået 
over  for  flere  store  udfordringer.  En 
af  de  største  udfordringer  for  medlem- 
merne i  Guatemala  er  opgøret  med 
traditionerne,  siger  ældste  Lynn  G. 
Robbins  fra  De  Halvfjerds,  som  er 
tidligere  præsident  for  Det  Mellem- 
amerikanske Område.  Det  største 
trossamfund  i  Guatemala  involverer 
ikke  sine  medlemmer  i  møder  eller 
undervisning  og  ledelse.  Så  nogle 
nye  medlemmer  finder  det  vanskeligt 
pludselig  at  skulle  være  aktive  i  Kir- 
ken. Nogle  ældre  medlemmer  er  gle- 
det over  i  inaktivitet,  så  der  venter  et 
stort  re  aktiverings  arbejde. 

På  opfordring  fra  områdepræsi- 
dentskabet besøger  lokale  præstedøm- 
meledere mindre  aktive  medlemmer 
og  benytter  samme  forpligtelses - 
mønster,  som  missionærerne  anven- 
der i  deres  undervisning.  De  stiller 
spørgsmål,  der  begynder  med  »vil  du?« 
Vil  du  tale  med  biskoppen  eller  grens - 
præsidenten  for  at  få  løst  de  pro- 
blemer, som  afholder  dig  fra  at  være 
aktiv  i  Kirken?  Vil  du  senere  tale  med 
ham  om  at  få  en  tempelanbefaling  og 


s 


i 


besøge  templet?  Spørgsmålene  tilpas- 
ses medlemmernes  behov. 

Da  Milton  Leonel  Lima,  som  er 
biskop  i  Minerva  Ward  i  Jalapa  Stav, 
anvendte  denne  metode  på  14  med- 
lemmer, tog  de  ti  af  dem  imod  hans 
invitation  og  begyndte  at  foretage  de 
nødvendige  forandringer  i  deres  liv. 
Biskoppen  og  hans  rådgivere  begynd- 
te straks  at  finde  frem  til  andre  med- 
lemmer, de  kunne  besøge. 

Områdepræsidentskabet  »fokuse- 
rer også  kraftigt  på  at  få  endnu  flere 
af  vore  unge  mænd  til  at  tage  på  mis- 
sion,« siger  ældste  Robbins.  Antallet 
af  unge,  som  tager  på  mission,  steg 
med  mere  end  50  %  i  2000. 

Guatemalanerne  har  også  økono- 
miske udfordringer,  og  næsten  25  % 
er  enten  arbejdsløse  eller  har  kun 
småjobs.  Kirkens  jobformidlingskon- 
tor  tilbyder  undervisning,  især  til 
hjemvendte  missionærer,  i,  hvordan 
man  forbereder  sig  på  og  finder  arbej- 
de eller  starter  sit  eget  firma.  Kirken 
støtter  også  mikrokreditforeninger, 
som  yder  iværksætterlån  til  mindre 
firmaer.  Og  i  skoleferierne  tilbyder 
nogle  stave  de  unge  undervisning  i 
erhvervsfærdigheder. 

EN  KULTUR  UNOER  FORANDRING 

Guatemalanernes  liv  har  ændret 
sig  betydeligt,  siden  evangeliet  først 
kom  til  landet. 

Især  bemærker  man,  at  Guatemal- 
as indfødte  befolkning,  hvoraf  nogle 
nedstammer  fra  mayaerne,  indtager 


Til  højre:  Ada  og  Nery  Marroquin 
fra  Retalhuleu  sammen  med  deres 
datter,  Bianca.  Baggrund:  Spring- 
vand på  et  torv  i  Antigua.  Indsat: 
Ruben  og  Iris  Ayala  fra  Palmita 
Stav  i  Guatemala  City  sammen 
med  tre  af  deres  børn  -  Ruben, 
José  og  Ricardo. 

en  vigtig  plads  i  Kirken  og  i  samfun- 
det. I  Polochic  og  andre  områder,  som 
har  stor  mayansk  befolkningsgruppe, 
foregår  Kirkens  møder  ofte  på  med- 
lemmernes eget  sprog,  men  de  fleste 
taler  spansk  i  dag.  For  en  generation 
siden,  i  midten  af  tresserne,  lærte  nog- 
le spansktalende  missionærer  sig  may- 
asprog, fordi  det  i  mange  familier  kun 
var  mændene,  der  kunne  tale  spansk. 
Men  det  er  ikke  længere  nødvendigt. 

Analfabetismen  er  også  på  tilba- 
getog i  Guatemala,  hvilket  betyder, 
at  mange  maya-medlemmer  nu  kan 
læse  skrifterne,  som  er  blevet  oversat 
til  deres  eget  sprog.  Mormons  Bog  fås 
på  kechi,  og  uddrag  af  den  fås  på  qui- 
che, cakchiquel  og  mam,  som  er  det 
største  mayasprog  i  landet. 

Timoteo  og  Eva  Boj  fra  Quetzal- 
tenango  nedstammer  fra  mayaerne. 
De  blev  medlemmer  af  Kirken  i 
midten  af  halvfjerdserne.  I  dag  er 
familien  Boj  kendt  i  lokalsamfundet 
som  dygtige  forretningsfolk.  Fra 
denne  familie  -  som  omfatter  otte 
børn  og  deres  ægtefæller  samt  18 
børnebørn  -  kommer  fire  biskopper, 
fire  hj  ælpeforeningspræsidentinder, 

seks  primarypræsidentinder,  fire  præ- 
sidenter for  Unge  Mænd,  fem  præ- 
sidentinder for  Unge  Piger  og  syv 
missionærer.  De  er  en  glad  familie, 
som  ivrigt  synger  en  lokal  vise  for  de- 
res gæster,  »Luna  de  Xelajil«  (»Xelajus 
måne«,  Xelaju  er  det  gamle  navn  for 
byen  Quetzaltenango) .  Og  deres  ek- 
sempel og  omsorg  har  ført  mange  ind 
i  Kirken. 


EN  SPRUDLENDE 
OG  LEVENDE  TRO 

Troen  blomstrer  blandt  de 
hellige  i  Guatemala.  Her  er 
nogle  eksempler: 


■  Carlos  Santiz,  der  er  præsident 
for  Mazatenango  Stav  i  Guatemala, 
henviser  til  nogle  notater,  som  er 
skrevet  på  en  tavle  under  et  møde 
med  biskopperne,  og  forklarer,  hvor- 
dan de  har  fulgt  Kirkens  lederes  vej- 
ledning om  at  sidde  i  råd  og  drøfte, 
hvordan  man  tager  sig  af  de  mindre 


Lidt  kirkestatistik 

Befolkningstal: 

Ca.  11, 5  millioner 
Kirkens  medlemstal: 

Flere  end  179.000. 
Stave:  40 
Missioner:  4 
Ward  og  grene:  453 
Kirkeejede  mødesale:  267 
Tempel:  Guatemala  City, 

indviet  i  1984 
Missionærskole:  Guatemala  City 

aktive  medlemmers  behov.  »Jeg  er 
taknemlig  for,  at  Herren  har  sat  mig  i 
dette  stavspræsidentskab,  fordi  det 
er  en  udfordring  -  men  en  udfor- 
dring, jeg  har  haft  brug  for  -  og  det 
har  givet  udvikling,«  siger  han. 

■  Nery  Eduardo  Marroqum,  der  er 
rådgiver  i  et  biskopråd  i  et  ward  i  Re- 
talhuleu  Stav,  var  evangelisk  kristen, 
før  han  blev  medlem  af  Kirken  for 
fem  år  siden,  takket  være  sin  hustru 
Adas  påvirkning.  Han  voksede  op  i 
et  hjem,  hvor  han  lærte  betydningen 
af  personlig  bøn,  Bibelen  og  dyrkelse 
af  Jesus  Kristus  som  Frelseren,  men 
han  mente,  at  der  måtte  være  noget 
mere.  Han  fandt  det  i  de  evangeliske 
ordinancer,  som  gør  det  muligt  for 
ham  og  hans  hustru  at  opnå  en  evig 
familie.  »Kristus  har  sagt,  at  ingen 
kommer  til  Faderen  >uden  ved  mig< 
(Joh  14:6),«  forklarer  han.  »Og  ordi- 
nancerne  er  ved  ham.  Det  er  derfor, 
at  det  er  en  stor  velsignelse  at  have 
et  tempel  i  Guatemala.« 

■  Hector  Gonzålez  fra  Villa  Nueva 
Stav,  siger,  at  evangeliet  har  givet 
ham  styrke  til  at  tackle  den  cancer, 
som  har  kostet  ham  det  ene  ben  og 
næsten  også  livet.  På  et  tidspunkt 
spekulerede  han  over,  hvorfor  det 
netop  skulle  ramme  ham.  Hans 
hustru  tog  hans  patriarkalske  velsig- 
nelse med  hen  på  hospitalet,  og  han 
fandt  håb  i  løftet  om  et  lang  livs  tje- 
neste. Da  det  stod  klart,  at  han  mi- 
stede sit  højre  ben,  modtog  han  en 
åndelig  tilkendegivelse  af,  at  alt  nok 


skulle  ordne  sig.  Han  mindes:  »Jeg 
fandt  en  utrolig  støtte  i  at  læse  Mor- 
mons Bog.  Den  gav  mig  styrke  til  at 
holde  ud.«  Nu  hvor  han  er  tilbage  på 
arbejde,  siger  han:  »Jeg  ved,  at  Her- 
ren har  våget  over  mig.  Jeg  ved,  at 
han  har  taget  sig  af  mig  gennem  alt 
dette.« 

■  Jorge  Popå,  der  er  medlem  af 
Quetzaltenango  Stav,  inviterede  op- 
rindelig  søstermissionærerne   med 
hjem,  så  de  kunne  hjælpe  hans  kone 
med  at  forstå  den  engelske  brugsan- 
visning til  en  brødmaskine,  som  han 
havde  købt  til  hende.  Søstrene  love- 
de at  komme  -  hvis  de  samtidig  måt- 
te fortælle  familien  om  evangeliets 
budskab.  Efter  at  være  blevet  under- 
vist fortalte  Jorge   og  hans  hustru 
Mirna  missionærerne,  at  de  ikke  var 
interesseret  i  at  blive  døbt.  Men  den 
nat  kunne  hverken  Jorge  eller  Mirna 
sove.  Samtidig  følte  de  sig  begge  til- 
skyndet til  at  stå  op  af  sengen  og  be- 
de om  at  få  at  vide,  om  det,  de  var 
blevet  undervist  i,  var  sandt.  Og  de 
modtog  begge  den  samme  bekræftel- 
se af  sandheden.  De  opsøgte  søster- 
missionærerne i  kirken  om  søndagen 
og  bad  om  at  blive  døbt.  Efter  dåben 
stod  familien  Popå  over  for  det  pro- 
blem, som  mange  nye  medlemmer 
møder:  Hvordan  skulle  de  fortælle 
deres  familie,  at  de  havde  brudt  med 
deres  gamle  trossamfund?  Deres  fi- 
reårige søn  (som  nu  er  diakon)  løste 
problemet  for  dem  ved  en  familie- 
sammenkomst. Da  en  eller  anden 

MAJ       2002 

45 


serverede  te,  rejste  han  sig  og  be- 
kendtgjorde: »Vi  drikker  ikke  det 
der!  Vi  er  mormoner!« 

MED  FREMTIDEN  I  TANKERNE 

Udine  Falabella  var  præsident  for 
den  første  stav,  som  blev  organiseret 
i  Guatemala  i  1967.  I  1965  organise- 
rede han  som  distriktspræsident  i 
Guatemala  City  den  første  tempeltur 
fra  området.  Man  kørte  med  bus 
gennem  Mexico  til  Mesa  i  Arizona  i 
l  TSA.  Det  var  en  stor  velsignelse  for 
Guatemala,  da  templet  blev  indviet  i 
Guatemala  City  i  1984,  siger  han.  Og 
det  var  en  velsignelse  for  ham  senere 
at  tjene  som  dets  præsident.  Han 
blev  afløst  i  2000  efter  mere  end  fire 
år  i  kaldelsen. 

Han  mindes,  at  præsident  Gordon 
B.  Hinckley  i  sin  indvielsesbøn  love- 
de fredens  velsignelse  i  landet.  Ikke 
længe  efter  ophørte  den  lange  perio- 
de med  uroligheder  i  landet.  Men 
hvad  der  måske  var  endnu  vigtigere, 
nu  kunne  de  guatemalanske  med- 
lemmer nyde  templets  fred  uden  at 
skulle  rejse  langt  hjemmefra. 

Bror  Falabellas  barnebarn  Evelyn 
blev  gift  i  det  tempel  i  december 
2000.  Hun  siger,  at  mange  unge  gua- 
temalanerne, der  ser  så  mange  ulyk- 
kelige ægteskaber  eller  skilsmisser 
omkring  sig,  har  mistet  troen  på  ægte- 
skabet som  institution,  og  de  mener, 
at  det  er  bedre  at  bruge  tiden  på  deres 
karriere,  og  så  måske  gifte  sig  senere. 
»Hvis  jeg  ikke  havde  haft  evangeliet, 

tror  jeg  ikke,  at  jeg  ville  have  vovet  at 
gifte  mig  nu,«  siger  hun.  Men  takket 
være  evangeliet,  fortsætter  hun,  har 
man  fred,  når  man  møder  udfordrin- 
ger, fordi  vi  kender  den  evige  årsag  til 
ægteskabet  og  de  evige  velsignelser, 
som  det  kan  medføre. 

Og  det,  siger  bror  Falabella,  er  et 
udtryk  for  den  forandring,  som  er 
sket  i  Kirken  i  Guatemala  i  løbet  af 
hans  levetid:  Tusinder  af  stærke  sid- 
ste dages  hellige  har  nu  midlerne  til 
at  iværksætte  evangeliets  fulde  pro- 
gram og  nyde  dets  velsignelser. 

José  Sazo  er  enig  i,  at  de  evangeli- 
ske velsignelser,  som  findes  i  hans 


land  på  dette  tidspunkt,  er  store  - 
for  dem,  som  stræber  efter  at  modta- 
ge dem.  José,  som  endnu  ikke  var 
født,  da  den  første  stav  blev  dannet  i 
Guatemala,  er  i  dag  præsident  for 
Florida  Stav  i  Guatemala  City. 

Det  kræver  en  konstant  og  ihærdig 
indsats  at  holde  familien  og  ægteska- 
bet stærkt,  siger  præsident  Sazo.  Han 
og  hans  hustru,  Claudia,  har  begge 
været  på  mission  i  deres  eget  land,  og 
de  er  enige  om,  at  hemmeligheden 
bag  et  stærkt  ægteskab  findes  i  to  go- 
de vaner,  som  missionærerne  lærer: 
Hyppige,  kærlige  kammeratskabssam- 
taler  (hvor  man  taler  om,  hvordan 
ægteskabet  går)  og  regelmæssigt  stu- 
dium af  evangeliet.  »Hvis  jeg  skulle 
give  en  opskrift  på  lykke,«  siger  præ- 
sident Sazo,  »så  er  det  altid  at  studere 
skrifterne  sammen.« 

Præsident  Sazo  tilføjer,  at  han  og 
hans  hustru  »er  enige  om  det  her:  Vi 
vil  gøre  alt,  hvad  vi  kan  for  vores 


børn,  så  de  en  dag  kan  blive  stærke  le- 
dere, og  Herren  kan  kalde  dem  til  at 
gøre,  hvad  han  ønsker,  uden  tøven.« 
Sådan  var  det  også  med  de  stærke 
medlemmer  af  Kirken  i  dette  land  for 
mere  end  et  halvt  århundrede  siden, 
som  var  villige  til  at  holde  fast  ved 
evangeliet,  uanset  hvilke  udfordringer 
de  mødte.  Og  sådan  er  det  også  i  dag 
blandt  arvingerne  til  denne  åndelige 
arv:  Kirkens  fremtid  i  Guatemala  lig- 
ger i  hænderne  på  dem,  som  er  rede  til 
at  følge  Herrens  kald  uden  tøven.  □ 


Til  venstre:  Felipe  Nicolas  Juårez, 
der  er  patriark  i  Montserrat  Stav  i 
Guatemala  City,  sammen  med  sin 
hustru,  Rosario.  Herover;  Tre 
generationer  af  Timoteo  og 
Eva  Bojs  familie  har  været 
med  til  at  styrke  Kirken  i 
Quetzaltenango. 

VIDSTE  DU  DET? 


PÅ  ÆRESORD 

Karl  G.  Maeser  blev  født  i  1828  i  Sachsen  i 
Tyskland  og  blev  medlem  af  Kirken  i  sit 
hjemland.  I  1860,  da  Dr.  Maeser  og  hans 
familie  flyttede  til  Utah,  blev  han  privat- 
lærer for  Brigham  Youngs  familie.  16  år  senere  kaldte 
præsident  Young  ham  til  at  være  rektor  for  Brigham 
Young  Academy,  der  var  forløberen  for  Brigham  Young 
University. 

Inden  bror  Maeser  drog  af  sted  til  sin  nye  arbejdsopga- 
ve, sagde  præsident  Young  til  ham:  »Jeg  vil  bede  dig  om  at 
huske  på,  at  du  end  ikke  skal  undervise  i  alfabetet  eller  de 
små  tabeller  uden  at  have  Guds  Ånd  hos  dig.  Det  var  alt. 
Farvel.«  I  de  vanskelige  år,  som  fulgte,  blev  den  formaning 
bror  Maesers  ledestjerne.  (Se  Edwin  Butterworth  jun., 
»Eight  Presidents:  A  Century  at  BYU«,  Ensign,  oktober 
1975,  s.  23). 

Karl  G.  Maeser  er  ikke  alene  kendt  for  sin  intelligens 
og  evner  som  lærer,  men  også  for  sin  ydmyghed  og  hæ- 
derlighed. Han  sagde:  »Anbring  mig  bag  fængselsmure 
-  de  tykkeste  stenmure,  som  går  dybt  ned  i  jorden  -  og 


dog  vil  der  være  en  mulighed  for,  at  jeg  kan  flygte. 
Men  anbring  mig  på  et  gulv  og  tegn  en  kridtcirkel  om- 
kring mig  og  lad  mig  give  mit  æresord  på,  at  jeg  aldrig 
vil  træde  ud  af  den.  Kan  jeg  så  komme  ud  af  cirklen? 
Nej,  aldrig!  Om  det  så  skulle  koste  mig  livet!«  (citeret 
i  Ernest  L.  Wilkinson,  The  President  Speaks,  Brigham 
Young  University  Speeches  of  the  Year,  5.  oktober 
1960,  s.  15). 

DET  SKETE  I  MAJ 

Det  følgende  er  nogle  få  begivenheder  fra  Kirkens  hi- 
storie, som  fandt  sted  i  maj  måned. 

15.  maj  1829:  Joseph  Smith  og  Oliver  Cowdery  mod- 
tog Det  Aronske  Præstedømme  fra  Johannes  Døber  på 
Susquehanna-flodens  bred. 

8.  maj  1834:  Zions  hær  begyndte  sin  march  fra  Ohio 
til  Missouri  for  at  undsætte  de  hellige  der. 

L  maj  1846:  Det  oprindelige  tempel  i  Nauvoo  blev 
offentligt  indviet  af  ældste  Orson  Hyde  fra  De  Tolv 
Apostles  Kvorum. 


LEDERTIPS 

Jesus  Kristus  fremhævede  behovet  for  enighed  (se  Joh  17:6-11,  20-23;  3  Nephi 
11:28-30).  I  en  åbenbaring  i  de  sidste  dage  har  han  sagt:  »...  dersom  I  ikke  er  et, 
er  I  ikke  mine«  (L&P  38:27).  Som  ledere  kan  I  skabe  enighed  blandt  jer  selv  og 
blandt  kvorummets  eller  klassens  medlemmer  ved  - 

■  at  lære  medlemmerne  i  dit  kvorum  eller  din  klasse  at  kende  og  bede  for  dem. 

■  at  involvere  kvorummets  eller  klassens  medlemmer  i  planlægningen  af  en  ak- 
tivitet. Der  er  større  sandsynlighed  for,  at  de  deltager  i  en  aktivitet  og  føler  sig 
værdsat,  hvis  de  ved,  at  de  spiller  en  vigtig  rolle  i  det,  der  foregår. 

■  at  planlægge  jeres  aktiviteter  med  et  bestemt  formål  for  øje.  Spørg  dig  selv:  Er  der 
nogen  i  kvorummet  eller  klassen,  som  har  problemer?  Hvordan  kan  vores  næste 
aktivitet  hjælpe  vedkommende  med  at  føle  sig  som  en  del  af  vores  gruppe?  □ 

Sådan  anvender 


for  maj  2002 


FORSLAG  TIL  LEKTIONER 

■  »Sandhedens  søjler«,  side  2:  Præsident  Gordon  B.  Hinckley  næv- 
ner fem  evige,  uforanderlige  sandheder.  Hvordan  kan  hver  af  disse  søj- 
ler hjælpe  og  styrke  dig  i  denne  omskiftelige  verden? 

■  »Lær  at  tjene«,  side  10:  Ældste  L.  Tom  Perry  fortæller,  at  vi  skal 
lære,  før  vi  kan  tjene.  Hvilken  kundskab  er  det  vigtigst  for  os  at  tilegne 
os?  Hvordan  kan  denne  kundskab  hjælpe  os  til  at  tjene  bedre? 

■  »Når  livet  er  hårdt«,  side  28:  Ældste  John  B.  Dickson  kommer  med 
den  overraskende  udtalelse,  at  tabet  af  hans  højre  arm,  da  han  var  19, 
ikke  var  en  tragedie.  Det  viste  sig  at  være  en  af  hans  livs  største  velsig- 
nelser. Tal  om  noget  af  det,  som  I  har  måttet  opgive,  for  blot  senere  at 

opdage,  at  dette  offer  har  gjort  jer  stærkere  og  dygtigere. 

>Bliv  i  båden«,  side  L2:  Fortæl  ældste  Russell  M. 

Nelsons  historie  om  datteren,  som  ville  stå  ud 

af  båden  midt  ude  på  søen.  Hvad  vil  det  sige 

at  »blive  i  båden«,  indtil  vi  kommer  ind  til 

bredden? 


FOTOILLUSTRATIONER:  JOHN  LUKE 

JEG  PRØVER  AT  VÆRE  SOM  JESUS 

Liahona  vil  gerne  høre  om  de  oplevelser,  som  børn  har  haft,  når  de  har 
prøvet  at  være  som  Jesus.  En  voksen  må  gerne  hjælpe 
med  at  skrive  artiklen.  Vedlæg  mindst  et  foto  samt  sam- 
men med  dit  navn,  alder,  adresse,  telefonnummer  samt 
stav  og  ward  eller  gren.  Send  artiklen  til  Trying  to  Be  like 
Jesus,  Liahona,  Floor  24,  50  East  North  Temple  Street, 
Salt  Lake  City,  UT  84150-3223,  USA,  eller  send  det  vig 
'  e-mail  til  CUR-Liahona-IMag@ldschurch.org. 

Foraos  datter  finder  Moses  mellem  s/vene,  af  George  Soper 

GENGIVET  MED  TILLADELSE  FRA  MUSEET  FOR  DE  SIDSTE  DAGES  HELLIGES  KUNST  OG  HISTORIE 

»Nu  kom  Faraos  datter  ned  til  Nilen  for  at  bade  ...  Hun  fik  øje  på  kurven  mellem  sivene 
og  sendte  sin  tjenestepige  ud  efter  den.  Da  hun  åbnede  den,  så  hun  barnet,  en  dreng, 


der  lå  og  græd.  Hun  fik  medynk  med  ham«  (2  Mos  2:5-6). 


»Hvordan  tjener  vi  ham, 

som  gjorde  det  muligt  for  os 

at  opnå  evigt  Siv?  ...  Kong 

Benjamin  gav  os  svaret,  da 

han  talte  til  sit  folk:  >...  når 

I  er  i  jeres  medmenneskers 

tjeneste,  tjener  \  blot  Gud.<« 

(Se  ældste  L.  Tom  Perry, 

»Lær  at  tjene«,  side  1 0). 

